hotchpotch/miracl-hf-unified huggingface dataset:
ปลาบู่ทราย
ปลาบู่ทราย หรือ ปลาบู่ทอง () ปลาน้ำจืดชนิดหนึ่ง มีชื่อวิทยาศาสตร์ว่า "Oxyeleotris marmorata" ในวงศ์ปลาบู่ทราย (Eleotridae) มีลักษณะลำตัวกลมยาว ความลึกลำตัวประมาณ 1 ใน 3.5 ของความยาวมาตรฐานลำตัว ส่วนหัวยาวเป็น 1 ใน 2.8 ของความยาวมาตรฐานของลำตัว หัวค่อนข้างโต และด้านบนของหัวแบนราบ หัวมีจุดสีดำประปราย ปากกว้างใหญ่เปิด ทางด้านบนตอนมุมปากเฉียงลงและยาวถึงระดับกึ่งกลางตา ขากรรไกรล่างยื่นยาวกว่าขากรรไกรบน ทั้งขากรรไกรบนและล่างมีฟันแหลมซี่เล็ก ๆ ลักษณะฟันเป็นฟันแถวเดียว ลูกตาลักษณะโปนกลมอยู่บนหัวถัดจากริมฝีปากบนเล็กน้อย รูจมูกคู่หน้าเป็นหลอดยื่นขึ้นมาอยู่ติดกับร่องที่แบ่งจะงอยปากกับริมฝีปากบน ครีบหูและครีบหางมีลักษณะกลมมนใหญ่ มีลวดลายดำและสลับขาว มีก้านอ่อนอยู่ 15-16 ก้าน ครีบหลัง 2 ครีบ ครีบอันหน้าสั้นเป็นหนาม 6 ก้าน เป็นก้านครีบสั้นและเป็นหนาม ครีบอันหลังเป็นก้านครีบอ่อน 11 ก้าน ครีบท้องหรือครีบอกอยู่แนวเดียวกับครีบหูและมีก้านครีบอ่อน 5 ก้าน สีลำตัวสีน้ำตาลเหลืองมีรอยปื้นสีดำกระจายไปทั่วตัว ในบางตัวสีอาจกลายเป็นสีเหลืองทองได้ จึงทำให้ได้ชื่ออีกชื่อหนึ่งว่า ""ปลาบู่ทอง""
มีขนาดลำตัวประมาณ 30 เซนติเมตร ใหญ่ที่สุด 60 เซนติเมตร จัดเป็นปลาที่มีขนาดใหญ่ที่สุดในสกุล "Oxyeleotris" พบกระจายพันธุ์ในแหล่งน้ำจืดทุกประเภทของภูมิภาคเอเชียตะวันออกเฉียงใต้และอาจพบได้ในแหล่งน้ำกร่อยด้วย สำหรับในประเทศไทยพบได้ทั่วทุกภาค มีพฤติกรรมชอบอยู่นิ่ง ๆ กับพื้นน้ำเพื่อล่าเหยื่อ อาหารได้แก่ ปลาและสัตว์น้ำขนาดเล็กกว่า
ปลาบู่ทราย จัดเป็นปลาที่ผูกพันกับวิถีชีวิตคนไทยมากชนิดหนึ่ง ดังจะเห็นได้จากนิทานพื้นบ้านของภาคกลางเรื่อง ปลาบู่ทอง เป็นต้น จัดเป็นปลาเศรษฐกิจที่สำคัญชนิดหนึ่ง โดยนิยมใช้เนื้อบริโภคกันมาช้านาน มีราคาขายที่แพง ปัจจุบัน นิยมเพาะเลี้ยงกันอย่างกว้างขวาง นอกจากนี้แล้วในตัวที่มีสีกลายไปจากสีปกติ เช่น สีทองหรือสีเงิน พบมีการเลี้ยงเป็นปลาสวยงามอีกด้วยเช่นในภาคใต้จะมีการเลี้ยงไว้เพราะเชื่อว่าจะนำโชคลาภมาให้ และเรียกปลาชนิดนี้ว่าปลาครีบทอง ตามสีที่ปรากฏนี้เอง
ฟังก์ชันขั้นบันได
ฟังก์ชันขั้นบันได คือฟังก์ชันบนจำนวนจริงซึ่งเกิดจากการรวมกันระหว่างฟังก์ชันคงตัวจากโดเมนที่แบ่งออกเป็นช่วงหลายช่วง กราฟของฟังก์ชันจะมีลักษณะเป็นส่วนของเส้นตรงหรือรังสีในแนวราบเป็นท่อน ๆ ตามช่วง ในระดับความสูงต่างกัน
ฟังก์ชัน "f" : R → R จะเรียกว่าฟังก์ชันขั้นบันได ถ้าฟังก์ชัน "f" สามารถเขียนให้อยู่ในรูปแบบนี้ได้
เมื่อ "n" ≥ 0, α เป็นจำนวนจริง (ค่าคงตัว), "A" คือช่วงต่าง ๆ และ χ คือฟังก์ชันบ่งชี้ (indicator function) ของช่วง "A" นั่นคือ
ในนิยามเช่นนี้ ช่วง "A" ต่าง ๆ จะต้องมีสมบัติที่สมมติขึ้นสองประการดังนี้
ในกรณีที่สมบัติของฟังก์ชันเริ่มต้นไม่เป็นไปตามข้อสันนิษฐาน เช่นช่วงซ้อนกัน หรือยูเนียนแล้วแต่ไม่ครบเซตจำนวนจริง เราอาจเลือกช่วงใหม่ที่เทียบเท่าอันทำให้มีสมบัติดังกล่าวได้ ตัวอย่างเช่น กำหนดให้ฟังก์ชันขั้นบันไดนี้
สามารถเขียนใหม่ได้เป็น
ซึ่งผลลัพธ์จากฟังก์ชันจะยังคงเหมือนเดิม
ไพเรทส์ออฟเดอะแคริบเบียน
ไพเรทส์ออฟเดอะแคริบเบียน () เป็นภาพยนตร์ชุดแนวผจญภัย อำนวยการสร้างโดยเจอร์รี่ บรัคไฮเมอร์ โดยอิงจากสวนสนุก "ไพเรทส์ออฟเดอะแคริบเบียน" ของวอลต์ ดิสนีย์ ภาพยนตร์มีเนื้อเรื่องเกี่ยวกับผจญภัยของโจรสลัดที่ผสมผสานความเป็นแฟนตาซี ตัวละครหลักได้แก่ กัปตันแจ็ก สแปร์โรว์ (รับบทโดย จอห์นนี เดปป์), วิล เทอร์เนอร์ (รับบทโดย ออร์แลนโด บลูม) และเอลิซาเบธ สวอนน์ (รับบทโดย คีร์รา ไนท์ลีย์) ภาพยนตร์ภาคแรกของชุดคือ "คืนชีพกองทัพโจรสลัดสยองโลก" ออกฉายเมื่อวันที่ 9 กรกฎาคม พ.ศ. 2546 หลังจากภาพยนตร์ภาคแรกประสบความสำเร็จเป็นอย่างสูง วอลต์ดิสนีย์พิกเจอส์จึงได้ผลิตภาคต่ออันได้แก่ "สงครามปีศาจโจรสลัดสยองโลก" ออกฉายหลังจากภาคแรก 3 ปีเมื่อวันที่ 7 กรกฎาคม พ.ศ. 2549, "ผจญภัยล่าโจรสลัดสุดขอบโลก" ออกฉายเมื่อวันที่ 24 พฤษภาคม พ.ศ. 2550 และ "ผจญภัยล่าสายน้ำอมฤตสุดขอบโลก" ออกฉายเมื่อวันที่ 20 พฤษภาคม พ.ศ. 2554
ภาคที่ห้า "สงครามแค้นโจรสลัดไร้ชีพ" ("Pirates of the Caribbean: Dead Men Tell No Tales") ออกฉายเมื่อวันที่ 26 พฤษภาคม พ.ศ. 2560
เอลิซาเบธ สวอนน์ สูกสาวของข้าหลวงแห่งพอร์ตรอยัล ถูกลูกเรือของเรือแบล็กเพิร์ลนำโดยกัปตันเฮกเตอร์ บาร์บอสซ่าลักพาตัวไป วิล เทอร์เนอร์ เพื่อนตั้งแต่สมัยเด็กของเอลิซาเบธจึงได้ทำการชักชวนกัปตันแจ็ก สแปร์โรว์ ร่วมมือกับเขาในการพาตัวเอลิซาเบธกลับคืนมา
ลอร์ด คัตเลอร์ เบ็คเก็ตต์ ผู้แทนของบริษัทการค้าอีสต์อีนเดีย ได้นำหมายจับมาแสดงเพื่อจับกุม วิล เอลิซาเบธ และเจมส์ นอริงตัน ในข้อหาร่วมกันปล่อยตัวแจ็ค สแปร์โรว์ แต่ลอร์ดเบ็คเก็ตต์ได้ยื่นข้อเสนอให้วิลไปตามหาแจ็กแล้วนำเข็มทิศวิเศษของแจ็กมาให้เขา ขณะเดียวกัน แจ็ก สแปร์โรว์ ก็พยายามหลบหนีหนี้เลือดที่ติดค้างไว้กับเดวี่ โจนส์
ลอร์ด คัตเลอร์ เบ็คเก็ตต์ควบคุมเหนือเดวี่ โจนส์และเรือฟลายอิ้งดัตซ์แมน และเริ่มการกวาดล้างเหล่าโจรสลัดอย่างจริงจัง วิล เทอร์เนอร์และเหล่าลูกเรือของเรือแบล็คเพิร์ลต้องการจะต่อสู้กับบริษัทอีสต์อีนเดียเทรดดิ้งกัมปะนีจึงได้เดินทางไปช่วยเหลือแจ็ก สแปร์โรว์จากก้นทะเล เพราะแจ็กเป็นหนึ่งในเก้าเจ้าโจรสลัดที่มีเหรียญ 8 เรียลโบราณ เพื่อการเรียกตัวเทพธิดาแห่งท้องทะเลให้ช่วยเหลือพวกเขา
เรื่องราวของการตามหาน้ำพุแห่งวัยเยาว์ในตำนาน มีส่วนผสมของมนต์ดำวูดู, ซอมบี้, ศาสตราจาร์ยแขนเดียวและบรรดาผู้คนในยุคโบราณที่เคยมีชีวิตอยู่จริง เช่น นักสำรวจชาวสเปน Juan Ponce de Leon และ เคราดำ (Blackbeard) โจรสลัดที่น่าสะพรึงกลัว
กัปตันแจ๊กอยู่ในยุคตกต่ำ ความเชื่อมั่นในลูกเรือเป็นศูนย์ และศัตรูเก่าแก่อย่าง "กัปตันอามันโด ซาลาซาร์"(คาเบียร์ บาร์เดน) กลับมาจากคำสาปในสามเหลี่ยมปีศาจ โดยมีจิตมุ่งหมายล้างแค้นมายังแจ็ก ในขณะเดียวกับคู่ปรับตลอดกาลอย่าง "กัปตันบาร์บอสซ่า" ที่เรืองอำนาจจนตั้งตัวเป็นบริษัทค้าขายและมีกองเรือเป็นของตัวเอง ต้องถูกแย่งชิงอำนาจโดยเรือมฤตยู "ไซเลนท์แมรี่" ส่วน " เฮนรี่ เทอร์เนอร์" ลูกชายของวิลและอลิซาเบธต้องค้นหา "ตรีศูลของโพไซดอน" ซึ่งจะใช้ลบล้างคำสาปแห่งทะเลปลดปล่อยวิลผู้ถูกสาปไว้กับเรือฟลายอิ้ง ดัดซ์แมน
ริตชี แบล็กมอร์
ริชาร์ด ฮิว "ริตชี" แบล็กมอร์ () เกิดเมื่อวันที่ 14 เมษายน ค.ศ. 1945 เป็นนักกีตาร์ นักดนตรีชาวอังกฤษ เป็นสมาชิกผู้ก่อตั้งวงฮาร์ดร็อก ดีปเพอร์เพิล และเรนโบว์ เขาออกจากวงดีปเพอร์เพิลในปี 1993 เนื่องจากความขัดแย้งระหว่างแบล็กมอร์และเอียน วงที่เขาทำขึ้นใหม่คือวงที่ได้รับอิทธิพลเรอเนสซองซ์ที่ชื่อ แบล็กมอร์สไนต์
โดยมีภรรยาเป็นนักร้องนำ
แบล็กมอร์ติอยู่อันดับ 55 ในการจัดอันดับของโรลลิงสโตนในหัวข้อ 100 นักกีตาร์ที่ยอดเยี่ยมที่สุดตลอดกาล
หม่อมราชวงศ์สดศรี ปันยารชุน
หม่อมราชวงศ์สดศรี ปันยารชุน (นามเดิม: หม่อมราชวงศ์สดศรีสุริยา จักรพันธุ์; เกิด: 21 กรกฎาคม พ.ศ. 2479) ภริยาของอานันท์ ปันยารชุน อดีตนายกรัฐมนตรีคนที่ 18 ของไทย
หม่อมราชวงศ์สดศรี ปันยารชุน มีนามเดิมว่า หม่อมราชวงศ์สดศรีสุริยา จักรพันธุ์ เป็นธิดาของพลโท หม่อมเจ้าคัสตาวัส จักรพันธุ์ พระโอรสในพระเจ้าวรวงศ์เธอ กรมหมื่นอนุวัตรจาตุรนต์ กับ หม่อมหวน จักรพันธุ์ ณ อยุธยา และหม่อมเจ้าทิตยาทรงกลด รพีพัฒน์พระธิดาพระองค์ที่ 11 ในพระเจ้าบรมวงศ์เธอ พระองค์เจ้ารพีพัฒนศักดิ์ กรมหลวงราชบุรีดิเรกฤทธิ์ กับ หม่อมอ่อน รพีพัฒน์ ณ อยุธยา มีพีน้องร่วมพระบิดาและพระมารดาเดียวกัน คือ
หม่อมราชวงศ์สดศรี ปันยารชุน เป็นลื่อในพระบาทสมเด็จพระจอมเกล้าเจ้าอยู่หัว รัชกาลที่ 4 เป็นพระปนัดดาในสมเด็จพระเจ้าบรมวงศ์เธอ เจ้าฟ้าจาตุรนรัศมี กรมพระจักรพรรดิพงษ์ และเป็นพระนัดดาในพระเจ้าวรวงศ์เธอ พระองค์เจ้าออศคาร์นุทิศ กรมหมื่นอนุวัตรจาตุรนต์
หม่อมราชวงศ์สดศรี ปันยารชุน สมรสกับอานันท์ ปันยารชุน มีธิดา 2 คน คือ
อิโต คาโมทาโร่
อิโต คาโมทาโร่ () เป็นตัวละครในหนังสือการ์ตูนและภาพยนตร์การ์ตูนเรื่องกินทามะ ผลงานของฮิเดอากิ โซราจิ 
อิโต คาโมทาโร่ เป็นเสนาธิการแห่งชินเซ็นงุมิ คู่แข่งคนหนึ่งของฮิจิคาตะ โทชิโร่ ทั้งอิโต้และฮิจิคาตะต้องต่างปณิธานว่าจะสังหารอีกฝ่ายให้ได้ในสักวัน
ต่อมาภายหลังอิโตได้ทรยศต่อชินเซ็นงุมิโดยไปเข้าด้วยกับกองทหารอสุราจากการเกลี้ยกล่อมของทากาสุงิ ชินสุเกะ และร่วมมือกับคาวาคามิ บันไซ นักดาบกองทหารอสุราในการวางแผนสังหารคอนโด้ อิซาโอะ ผู้เป็นหัวหน้าแห่งชินเซ็นงุมิ โดยเริ่มจากการยุยงให้คอนโด้ปลดฮิจิคาตะจากการเป็นรองหัวหน้าของชินเซ็นงุมิ โดยมีข้อหาจากพฤติกรรมที่ไม่ปฏิบัติตามกฎหลักของชินเซ้นงุมิ อันเนื่องมาจากเพราะฮิจิคาตะต้องคำสาปดาบภูตจนกลายเป็นโอทาคุ จากนั้นจึงหลอกคอนโด้ไปขึ้นรถไฟและจึงล้อมคอนโด้เพื่อสังหาร แต่โอคิตะเข้าขัดขวาง ประกอบกับฮิจิคาตะ กินโทกิ และนักรับจ้างสารพัดได้มาร่วมสมทบอีกแรง แผนการยึดอำนาจชินเซ็นงุมิจึงไม่สำเร็จ ตัวอิโตเองกลับถูกกองทหารอสุราหักหลัง แต่คอนโด้และชินเซ็นงุมิได้ช่วยชีวิตอิโตเอาไว้
อิโตได้รับบาดเจ็บปางตายจากการทรยศของกองทหารอสุรา คอนโด้ไม่ต้องการให้อิโตตายในฐานะผู้ทรยศ แต่ตายในฐานะซามูไรและเพื่อนพ้องของชินเซ็นงุมิ จึงให้อิโตประลองดาบกับฮิจิคาตะ อิโตได้ถูกฮิจิคาตะฟันเสียชีวิต
ทีอาร์เอ็นเอ
ทีอาร์เอ็นเอ หรือ อาร์เอ็นเอถ่ายโอน () เป็นอาร์เอ็นเอขนาดเล็ก ประมาณ 74-95 นิวคลีโอไทด์ มีหน้าที่นำกรดอะมิโนที่จำเพาะเข้ามาต่อเป็นสายพอลิเพปไทด์ที่ไรโบโซมระหว่างการแปลรหัส กรดอะมิโนจับกับปลาย 3' การสร้างพันธะเพปไทด์อาศัยการทำงานของ aminoacyl tRNA synthetase มีบริเวณที่มีเบสสามเบสเรียกแอนติโคดอนซึ่งจะจับกับโคดอนหรือรหัสพันธุกรรมบน mRNA tRNA แต่ละชนิดจะจับกับกรดอะมิโนตัวเดียวเท่านั้น แต่รหัสพันธุกรรมอาจจะมีหลายรหัสที่กำหนดกรดอะมิโนตัวเดียวกัน
มัตสึไดระ คาทาคุริโกะ
มัตสึไดระ คาทาคุริโกะ () เป็นตัวละครในหนังสือการ์ตูนและภาพยนตร์การ์ตูนเรื่องกินทามะ ผลงานของฮิเดอากิ โซราจิ 
มัตสึไดระ คาทาคุริโกะ เป็นผู้บัญชาการตำรวจแห่งชาติญี่ปุ่น เป็นผู้ที่คอยค้ำจุนและสนับสนุนกองกำลังตำรวจชินเซ็นงุมิ เหล่าชินเซ้นงุมิล้วนเรียกเขาว่า "ป๋า" ปรากฏตัวครั้งแรกเมื่อตอนที่มัตสึไดระไปเรียกตัวคอนโด้ให้ไปพบกับเท็นโดนชู
มัตสึไดระมีนิสัยชอบใช้ความรุนแรงในการตัดสินปัญหาและมักไม่สนใจความเสียหายที่อาจเกิดขึ้น จนได้รับฉายาว่าเทพวิบัติ เมื่อครั้งเอเลี่ยนขนาดยักษ์กำลังเล่นงานหอบังคับการของเอโดะ มัตสึไดระกดยิงปืนใหญ่ใส่หอบังคับการโดนไม่สนใจพวกของกินโทกิที่ยังติดอยู่กับเอเลี่ยน ทำให้ร่างของเอเลี่ยนกระจุยไป แต่พวกของกินโทกิปลอดภัยเพราะอุมิโบซุพ่อของคางุระช่วยเอาไว้
มัตสึไดระมีนิสัยหวงลูกสาวที่ชื่อคุริโกะมาก ถ้ามีชายคนใดมาจีบคุริโกะ หากตัวมัตสึไดระไม่ชอบใจก็จะพยายามสังหารชายคนนั้น มีอยู่ครั้งหนึ่งที่มัตสึไดระถึงกับเรียกคอนโด้ ฮิจิคาตะ และโอคิตะมาช่วยเหลือในการกำจัดชิจิเบะ ชายที่กำลังออกเดทกับคุริโกะ แต่ฮิจิคาตะกลับไม่ร่วมมือและยังขัดขวางอีกด้วย
มัตสึไดระยังชอบเที่ยวกลางคืน เป็นที่รู้จักในหมู่สาวนักดื่มในนาม "มัตจัง"
มัตสึไดระปรากฏตัวบนหน้าปกของหนังสือการ์ตูนกินทามะ เล่มที่ 16 และยังปรากฏตัวบนสันปกของหนังสือการ์ตูนกินทามะเล่มที่ 17
ไรโบไซม์
ไรโบไซม์ (ribozyme มาจาก ribonucleic acid enzyme) หรือ RNA enzyme หรือ catalytic RNA) เป็นอาร์เอ็นเอที่เร่งปฏิกิริยาเคมีได้ ไรโบไซม์ตามธรรมชาติส่วนใหญ่จะเร่งปฏิกิริยาไฮโดรไลซิสของพันธะฟอสโฟไดเอสเทอร์ของตนเอง หรือของอาร์เอ็นเอ แต่ในไรโบโซมจะเร่งปฏิกิริยา aminotransferase ได้ด้วย
การศึกษาเกี่ยวกับกำเนิดของสิ่งมีชีวิต มีการผลิตไรโบไซม์ในห้องปฏิบัติการ สามารถเร่งปฏิกิริยาการสังเคราะห์ตัวเองได้ ในสภาวะเฉพาะ เช่น RNA polymerase การกลายพันธุ์และการคัดเลือกทำให้สามารถคัดเลือกและปรับปรุงสายพันธุ์ “Round-18" polymerase ribozyme ตั้งแต่ พ.ศ. 2544 "B6.61" สามารถเติม 20 นิวคลีโอไทด์ ต่อจากไพรเมอร์ ภายใน 24 ชั่วโมง จนกระทั่งมีการสลายพันธะฟอสโฟไดเอสเทอร์ของตนเอง ไรโบไซม์บางชนิดมีบทบาทสำคัญในการรักษา ใช้เป็นไบโอเซนเซอร์ หรือมีบทบาททางด้านการศึกษาจีโนมและการค้นพบยีน
ตู้สาขาโทรศัพท์
ตู้สาขาโทรศัพท์ หรือ พีบีเอกซ์ (PBX ย่อมาจาก Private Branch Exchange) เป็นระบบชุมสายโทรศัพท์ย่อย ทำให้ภายในบริษัทหรือหน่วยงานนั้นมีเบอร์โทรศัพท์ (เบอร์ต่อ หรือเบอร์ภายใน) เป็นของตนเองใช้โทรติดต่อกัน นอกจากนี้เบอร์โทรศัพท์เหล่านั้น สามารถติดต่อไปยังระบบโทรศัพท์ภายนอกหรือชุมสายโทรศัพท์ภายนอก ที่เรียกว่า PSTN (Public Switched Telephone Network) ได้
PBX บางครั้งใช้คำว่า PABX (Private Automatic Branch Exchange) แทนก็ได้
PBX แบบ digital หรือ IP-PBX มีจำนวนการติดตั้งเพิ่มสูงขึ้นอย่างรวดเร็ว และคงจะเป็น PBX มาตรฐานในอนาคตอันใกล้ ทำจากเครื่องคอมพิวเตอร์ และติดตั้งโปรแกรมควบคุมระบบโทรศัพท์ (PBX software)
PBX แบบ analog หรือแบบดั้งเดิม มีจำนวนใช้งานมากที่สุดในปัจจุบัน แต่ความนิยมกำลังลดลงอย่างรวดเร็ว และคงจะเลิกใช้ในที่สุด
แพตสเตเดียม
แพตสเตเดียม หรือชื่อเดิมคือ สนามกีฬาการท่าเรือแห่งประเทศไทย ตั้งอยู่ใน เขตคลองเตย กรุงเทพมหานคร ปัจจุบันเป็นใช้เป็นสนามเหย้าของทีม การท่าเรือไทย เอฟซี มีความจุ 12,308 ที่นั่ง ปัจจุบันมีการเปลี่ยนแผงหลอดไฟใหม่ภายใต้การนำของตรีลุพธ์ ธูปกระจ่าง
แพตสเตเดียมเริ่มก่อสร้างพร้อมกับการก่อตั้งทีมเมื่อปี 2510 โดยหน้าตาสนามนั้นเดิมเป็นสนามฟุตบอล(ไม่มีลู่วิ่ง) ซึ่งเหมือนสนามทีโอที, ลีโอสเตเดียม และธันเดอร์โดมที่เป็นสนามบอลเก่าแก่ โดยอัฒจันทร์ด้านแรกที่เรียกว่าโซน A สร้างสูงจึงทำให้ไม่ค่อยน่าชมการแข่งขันสักเท่าไหร่ เนื่องจากว่าการก่อสร้างต้องการให้ชั้นล่างเป็นฟิตเนส และห้องนักข่าว
แพตสเตเดียมเริ่มการต่อเติมขยายสนามครั้งแรกเมื่อปี 2552 โดยขยายตรงที่นั่งตรงข้ามที่เรียกว่าโซน C ขยายที่นั่งด้านซ้ายจากอัฒจันทร์หลักเรียกว่าโซน B และขยายอีกครั้งเมื่อปี 2554 โดยขยายโซน C ขึ้นไปอีกชั้น กับ โซนขวามือของโซน A คือโซน D
โซน A (main stand) เป็นอัฒจันทร์มีหลังคาทิศใต้เฉียงตะวันตก โดยหากมองจากสนามด้านซ้ายมือเป็นที่นั่งเจ้าบ้านและขวามือเป็นที่นั่งทีมเยือน โดยทีมเยือนที่มาดูการท่าเรือไทยมีมากสุดคือ บุรีรัมย์กฟภ,เมืองทอง และ ชลบุรี ตามลำดับ แฟนบอลเจ้าบ้านจะโดนแดดในช่วงแรกของการแข่งขัน เป็นตั๋วยืนทั้งสิ้นมีแปดชั้นที่นั่งจุได้เจ้าบ้านและทีมเยือนข้างละประมาณ 1,500 คน รวมเป็นประมาณ 3,000 คน
โซน B อัฒจันทร์ทิศตะวันตก เป็นตั๋วยืนทั้งสิ้น มีความสูงทั้งหมดสิบสองชั้นจุคนได้ประมาณ 1,200 คน โซนนี้ไม่โดนแดดเพราะว่าตึกเอสเอสพีสองบังแดดใว้
โซน C (สิงห์โซน c.พันธุ์ดุ) อัฒจันทร์ทิศเหนือเฉียงตะวันออก ชั้นล่างเป็นตั๋วนั่งแต่ทุกคนจะยืนบนเก้าอี้มีแปดชั้นเก้าอี้ และ ชั้นบนเป็นตั๋วยืนมีแปดชั้นเก้าอี้ โซนนี้โดนแดดและจะมีคนดูมากสุดเพราะอยู่ติดสนามสุด ตรงหน้าสนามหลักจะมีแก๊งค์ครอบครัว"จักขุประสาท"และเพื่อนๆมาดักนั่งดูทุกนัดเจ้าบ้าน ความจุรวมประมาณ 5,000 คน
โซน D อัฒจันทร์ทิศตะวันออก เป็นตั๋วนั่งมีเก้าอี้มีแปดชั้นเก้าอี้ความจุรวมประมาณ 800 คน
แพตสเตเดียมไม่มีที่นั่งตรงมุมซึ่งในไทยลีกมีสโมสรเดียวที่สนามมีที่นั่งมุมคือเมืองทองยามาฮ่าสเตเดียม แพตสเตเดียมเคยมีผู้ชมมากที่สุดคือคู่ที่เจอบุรีรัมย์กฟภเมื่อวันที่ 25 ก.ย. 11 จำนวนคนทั้งสิ้น 6,916 คน
กูดเกิลส์โกแบด
"กูดเกิลส์โกแบด" คือซิงเกิลแรกของวงโคบราสตาร์ชิป วงดนตรีป๊อปชาวอเมริกันจากอัลบั้ม "ฮอตเมสส์" โดยได้ขับร้องร่วมกับเลห์ตัน มีสเตอร์ โดยออกจำหน่ายผ่านทางไอทูนส์เมื่อวันที่ 11 พฤษภาคม พ.ศ. 2552 ในวันที่ 8 พฤษภาคม พ.ศ. 2552 เพลง "กูดเกิลส์โกแบด" ขึ้นชาร์ตวิทยุครั้งแรกในชาร์ต KIIS-FM ในช่วง Ryan Seacrest's show เกป ซาพอร์ตากล่าว
เพลงนี้ควบคุมการผลิตโดยคารา ดิโอกัวร์ดิและเควิน รูดอล์ฟ คณะกรรมการในรายการ "อเมริกันไอดอล"
เพลงนี้ประสบความสำเร็จอย่างสูงในสหรัฐอเมริกา โดยขึ้นอันดับที่ 7 ในชาร์ต บิลบอร์ดฮอต 100 และยังเปิดทางวิทยุอย่างบ่อยครั้งในแคนาดา โดยขึ้นชาร์ตสูงสุดในอันดับที่ 21 ในชาร์ตแคนาเดียนฮอต 30" ในวันที่ 25 กรกฎาคม พ.ศ. 2552 และยังได้เปิดผ่านวิทยุช่องเรดิโอวันในสหราชอาณาจักรเมื่อเดือนกันยายน พ.ศ. 2552 เลห์ตัน มีสเตอร์กล่าวว่าเพลงนี้ได้นำมาใช้ประกอบในละครชุด "แสบใสไฮโซ" กับตัวละคร แบลร์ วอลดอร์ฟที่เธอแสดง มีใช้ประกอบในตอน "เดอะเฟรชแมน" เพลงนี้ยังได้นำมาใช้กับละครของกรีซในเรื่อง "Friend or Foe?" อีกด้วย
มาสค์ไรเดอร์ X มาสค์ไรเดอร์ ดับเบิ้ล &amp; เดเค็ท เดอะมูฟวี่ 2010
มาสค์ไรเดอร์ x มาสค์ไรเดอร์ W (ดับเบิล) & ดีเคด เดอะมูฟวี่ 2010 () เป็นภาพยนตร์ซีรีส์มาสค์ไรเดอร์ผลิตโดยโตเอะ คัมปะนี และ อิชิโนะโมะริ โปรดักชั่นส์ โดยได้นำซีรีส์ มาสค์ไรเดอร์ดับเบิลและมาสค์ไรเดอร์ดีเคดมาทำเป็นภาพยนตร์ เริ่มออกฉายในประเทศญี่ปุ่นเมื่อวันที่ 12 ธันวาคม ค.ศ. 2009
เนื้อหาต่อจากตอนสุดท้ายของทีวีซีรีส์มาสค์ไรเดอร์ดีเคดเมื่อสึคาสะได้ทำผิดพลาดจากการช่วยโลกมิติคู่ขนานทำให้โลกคู่ขนานทั้งหมดเริ่มจะถูกทำลายลงไป ทำให้สึคาสะกลายเป็นผู้ทำลายโลกตามคำทำนายของนารุทาคิ นัตสึมิกับยูสึเกะเพื่อนร่วมเดินทางของสึคาสะได้เป็นผู้นำกลุ่มกำจัดดีเคดและรวมรวมเหล่าไรเดอร์ทั้งหมดในโลกเพื่อที่จะกำจัดดีเคด อีกทั้งได้ปรากฏตัวองค์กรร้ายที่ชื่อว่าซูเปอร์ช็อคเกอร์ผู้อยู่เบื้องหลังทำลายโลก สึคาสะที่กลายเป็นผู้ทำลายโลกจะทำให้กลับมากลายเป็นคนเดิมหรือไม่
เนื้อหาจุดเริ่มต้นของมาสค์ไรเดอร์ดับเบิล จะเกิดอะไรขึ้นเมื่อนารุมิ โชคิจิผู้เป็นต้นแบบในการเป็นนักสืบของโชทาโร่และเป็นหัวหน้าของโชทาโร่ ได้กลับมาอีกครั้งเป็นมาสค์ไรเดอร์สคัลแต่กลับกลายเป็นศัตรูของโชทาโร่แทน เรื่องราวของเรื่องนี้คือจุดเริ่มต้นของมาสค์ไรเดอร์ดับเบิล
ไรเดอร์ดับเบิล,ดีเคด และเฮเซย์ไรเดอร์ทั้ง9 ได้ร่วมมือกันกำจัดยานรบขนาดยักษ์ของซุปเปอร์ช็อกเกอร์โดยใช้ไฟนอลฟอร์มไรด์ All rider ของดีเคด ร่วมถึงการต่อกรศัตรูที่แข็งแกร่งอย่างอัลติเมทD ด้วย พวกเขาจะสามารถช่วยโลกได้หรือไม่
โรมีโอ มิลเลอร์
เพอร์ซี โรมีโอ มิลเลอร์ จูเนียร์ () เกิดเมื่อวันที่ 19 สิงหาคม ค.ศ. 1989 ในนิวออร์ลีนส์ รัฐลุยเซียนา เป็นที่รู้จักในชื่อ โรมีโอ (Romeo) เป็นคนบันเทิงชาวอเมริกัน นักแสดงและนักบาสเกตบอล เขาเป็นบุตรชายของบุคคลสำคัญวงการบันเทิงและนักธุรกิจ มาสเตอร์พี และเป็นหลานชายของ ซี-เมอร์เดอร์ และซิลก์เดอะช็อกเกอร์ เขามีผลงานสตูดิโออัลบั้ม 6 ชุดและ 2 อัลบั้มรวมเพลง เขาเข้าเรียนโรงเรียนไฮสคูลเบเวอร์ลีฮิลส์ ในเบเวอร์ลีฮิลส์ รัฐแคลิฟอร์เนีย เขาได้รับทุนนักกีฬาในการเล่นบาสเกตบอลให้กับมหาวิทยาลัยเซาเทิร์นแคลิฟอร์เนีย ที่เขาอยู่ในทีมบาสเกตบอลนี้
พอปวิลอีตอิตเซลฟ์
พอปวิลอีตอิตเซลฟ์ () เป็นวงดนตรีจากประเทศอังกฤษ ก่อตั้งวงในเมืองสเตาร์บริดจ์ เวสต์มิดแลนส์ ในประเทศอังกฤษ ตั้งแต่ปี 1986
เลตอิตบี (เพลง)
"เลตอิตบี" () เป็นเพลงของวงเดอะบีตเทิลส์ ออกเป็นซิงเกิลเมื่อเดือนมีนาคม ค.ศ. 1970 เป็นเพลงในอัลบั้ม" เลตอิตบี" ถึงแม้ว่าเพลงจะมีการระบุว่าเขียนโดย เลนนอน-แม็กคาร์ตนีย์ แต่จริงแล้วพอล แม็กคาร์ตนีย์เป็นผู้แต่งแต่เพียงผู้เดียว
ซิงเกิลติดอันดับ 1 ในสหรัฐอเมริกา ออสเตรเลีย อิตาลี นอร์เวย์ สวิตเซอร์แลนด์ และอันดับ 2 ในสหราชอาณาจักร ถือเป็นซิงเกิลสุดท้ายของวงเดอะบีตเทิลส์ขณะที่เป็นยังรวมวงกันอยู่อย่างเป็นทางการ ซึ่งทั้งอัลบั้ม "เลตอิตบี" และซิงเกิล "เดอะลองแอนด์ไวน์ดิงโรด" ออกภายหลังที่พอล แม็กคาร์ตนีย์ประกาศแยกวงแล้ว
ฮอตเอ็นโคลด์
"ฮอตเอ็นโคลด์" () เป็นเพลงของนักร้องอเมริกัน เคที เพร์รี เพลงเขียนโดยเพร์รี ดร.ลู้ก และแมกซ์ มาร์ติน และโปรดิวซ์โดย ดร.ลู้ก และเบนนี บลังโก จากสตูดิโออัลบั้มชุดที่สอง "วันออฟเดอะบอยส์" (ค.ศ. 2008) เพลงออกจำหน่ายเป็นซิงเกิลที่สองในวันที่ 9 กันยายน ค.ศ. 2008 เนื้อเพลงพูดถึงความสัมพันธ์รักใคร่ที่ไม่มั่นคงอันเกิดจากคนรักมีอารมณ์แปรปรวน
เพลงได้รับคำชมจากนักวิจารณ์ ขึ้นอันดับ 3 บนชาร์ตบิลบอร์ดฮอต 100 กลายเป็นเพลงที่ติดสามอันดับแรกเป็นเพลงที่สองติดต่อกัน หลังจากซิงเกิล "ไอคิสด์อะเกิร์ล" เพลงยังติดห้าอันดับแรกในสหราชอาณาจักร ออสเตรเลีย ไอร์แลนด์ และนิวซีแลนด์ และติดอันดับหนึ่งในฟินแลนด์ เยอรมนี แคนาดา นอร์เวย์ สเปน และเดนมาร์ก ปัจจุบัน เพลง "ฮอตเอ็นโคลด์" ขายได้มากกว่า 6 ล้านดิจิตอลดาวน์โหลดทั่วโลก ทำให้เป็นหนึ่งในเพลงที่ขายดีที่สุดทั่วโลก และเป็นหนึ่งในเพลงที่ทำยอดขายสูงสุดของเพร์รีจนถึงปัจจุบัน
ในการส่งเสริมเพลง "ฮอตเอ็นโคลด์" เพร์รีแสดงสดในรายการ "ทูเดย์" ทางช่องเอ็นบีซี เธอยังร้องเพลงนี้ในงานประกาศรางวัลเอ็มทีวียุโรปมิวสิกอวอร์ด ปี ค.ศ. 2008 ที่เธอเป็นพิธีกรด้วย มิวสิกวิดีโอกำกับโดย อลัน เฟอร์กูสัน ปล่อยวันที่ 1 ตุลาคม ค.ศ. 2008 นำเสนอเพร์รีที่เป็นเจ้าสาวกำลังแต่งงานกับคู่หมั้น ที่ฝันกลางวันว่าเพร์รีตามล่าเขาหลังจากเขาหนีไปจากโบสถ์ มิวสิกวิดีโอได้เข้าชิงรางวัลแกรมมีสาขา Best Female Pop Vocal Performance ในงานประกาศรางวัลแกรมมีครั้งที่ 52 เพร์รียังแสดงเพลงนี้ในทัวร์คอนเสิร์ต เฮลโลคิตตีทัวร์ แคลิฟอร์เนียดรีมส์ทัวร์ และพริสแมติกเวิลด์ทัวร์
!scope="row"| Canada (CRIA)
จูดาสพรีสต์
จูดาสพรีสต์ () เป็นวงเฮฟวีเมทัลอังกฤษ จากเบอร์มิงแฮม ก่อตั้งวงในปี ค.ศ. 1969 มีสมาชิกหลักประกอบด้วย เอียน ฮิล (มือเบส), ร็อบ ฮอลฟอร์ด (ร้อง) , เกลนน ทิปตัน (กีตาร์) และ เค.เค. ดาวนิง (กีตาร์) วงเปลี่ยนมือกลองอยู่หลายครั้ง จนถึงสกอตต์ ทราวิสที่รับตำแหน่งนี้ตั้งแต่ปี ค.ศ. 1989 พวกเขายังถูกเอ่ยถึงว่าเป็นอิทธิพลให้กับวงดนตรีและดนตรีเฮฟวีเมทัลอื่นหลายวง และจากความโด่งดังของวงจึงได้รับฉายาว่า "Metal Gods" ซึ่งมาจากชื่อเพลงของพวกเขาด้วย พวกเขามีผลงานขายอัลบั้มได้มากกว่า 35 ล้านชุดทั่วโลก
เทศบาลเมืองเมืองแกนพัฒนา
เทศบาลเมืองเมืองแกนพัฒนา เป็นองค์กรปกครองส่วนท้องถิ่นประเภทเทศบาลเมือง ตั้งอยู่บริเวณทิศตะวันออกของอำเภอแม่แตง จังหวัดเชียงใหม่ ห่างจากตัวอำเภอแม่แตง 8 กิโลเมตร และห่างจากเทศบาลนครเชียงใหม่ ไปทางทิศเหนือประมาณ 48 กิโลเมตร ตามทางหลวงหมายเลข 107 สถาพพื้นที่โดยทั่วไปของตัวชุมชนเป็นพื้นที่ราบระหว่างเทือกเขาและที่ราบลุ่มแม่น้ำปิง
เทศบาลเมืองเมืองแกนพัฒนา แรกจัดตั้งมีฐานะเป็นสุขาภิบาลเมืองแกนพัฒนา และได้รับการยกฐานะเป็นเทศบาลตำบลเมืองแกนพัฒนาตามราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. 2542 เมื่อวันที่ 25 พฤษภาคม พ.ศ. 2542 ต่อมาเมื่อวันที่ 19 มีนาคม พ.ศ. 2550 จึงได้รับการยกฐานะอีกครั้งเป็นเทศบาลเมืองเมืองแกนพัฒนาจนถึงปัจจุบันมีเขตการปกครองครอบคลุม 2 ตำบล คือตำบลช่อแล รวม 6 หมู่บ้าน และตำบลอินทขิล รวม 10 หมู่บ้าน ตั้งแต่หมู่ที่ 1– หมู่ที่ 11 (ยกเว้นหมู่ที่ 9) ครอบคลุมพื้นที่ประมาณ 24 ตารางกิโลเมตร (15,000 ไร่)
จำนวนประชาชนในเขตเทศบาลเมืองเมืองแกนพัฒนา ณ เดือนธันวาคม พ.ศ. 2560 มีจำนวน 12,971 คน แยกเป็นชาย 6,199 คน หญิง 6,772 คน ความหนาแน่นของประชากรประมาณ 540.46 คนต่อตารางกิโลเมตร จำนวนบ้าน 5,529 หลังคาเรือน
สถานศึกษาในเขตเทศบาลเมืองเมืองแกนพัฒนามีดังนี้
ภายในเทศบาลเมืองเมืองแกนพัฒนามีสถานพยาบาลดังนี้
สถานีรถไฟตันหยงมัส
สถานีรถไฟตันหยงมัส เป็นสถานีรถไฟระดับ 1 ของการรถไฟแห่งประเทศไทย ในเส้นทางรถไฟสายใต้ ตั้งอยู่ในพื้นที่ตำบลตันหยงมัส อำเภอระแงะ จังหวัดนราธิวาส มีจำนวนราง 3 ชานชลาราง ใช้อาณัติสัญญาณแบบประแจสายลวด และแบบหางปลา
ระยะทางห่างจากสถานีรถไฟกรุงเทพ 1,215.50 กิโลเมตร ใช้เวลาเดินทางประมาณ 18-21 ชั่วโมง
โสภณ ซารัมย์
นายโสภณ ซารัมย์ อดีตรัฐมนตรีว่าการกระทรวงคมนาคม ในรัฐบาลนายอภิสิทธิ์ เวชชาชีวะ สมาชิกสภาผู้แทนราษฎรจังหวัดบุรีรัมย์ สังกัดพรรคภูมิใจไทย เกิดเมื่อวันที่ 31 มีนาคม พ.ศ. 2502 ที่ บ้านหนองเก้าข่า ตำบลเมืองแฝก อำเภอลำปลายมาศ จังหวัดบุรีรัมย์ สมรสกับนางอารีภรณ์ ซารัมย์ มีบุตร 3 คน
นายโสภณ ซารัมย์ จบการศึกษาครุศาสตรบัณฑิต สาขาการประถมศึกษา จากวิทยาลัยครูบุรีรัมย์
นายโสภณ ซารัมย์ ได้รับเลือกตั้งเป็นสมาชิกสภาผู้แทนราษฎร จังหวัดบุรีรัมย์ ในปี พ.ศ. 2544 ในนามพรรคชาติไทย และการเลือกตั้งในปี พ.ศ. 2548 นายโสภณ ได้รับการเลือกตั้งในนามพรรคไทยรักไทย และพรรคพลังประชาชน ในการเลือกตั้ง พ.ศ. 2550 ภายหลังการยุบพรรคพลังประชาชน นายโสภณ ซึ่งเป็นคนใกล้ชิดของนายเนวิน ชิดชอบ จึงได้ย้ายมาสังกัดพรรคภูมิใจไทย พ.ศ. 2553
โสภณ ซารัมย์ ได้รับการแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลของนายสมชาย วงศ์สวัสดิ์ และในการร่วมรัฐบาลของนายอภิสิทธิ์ เวชชาชีวะ ได้รับตำแหน่ง รัฐมนตรีว่าการกระทรวงคมนาคม
ในการอภิปรายไม่ไว้วางใจรัฐมนตรี พ.ศ. 2553 เมื่อวันที่ 31 พฤษภาคม และ 1 มิถุนายน พ.ศ. 2553 มีรัฐมนตรีจำนวน 5 คนที่ถูกอภิปราย ซึ่งนายโสภณ ซารัมย์ ก็เป็นรัฐมนตรีที่ฝ่ายค้านเสนอญัตติอภิปรายเช่นกัน โดยการอภิปรายไม่ไว้วางใจนายโสภณในครั้งนี้ มุ่งเน้นที่เรื่องการทุจริตการก่อสร้างโครงการรถไฟฟ้า ช่วงบางซื่อ-บางใหญ่ (สายสีม่วง) วงเงินลงทุน 36,055 ล้านบาท เนื่องจากนายโสภณได้ปรับเปลี่ยนวงเงินลงทุนจาก 4 โครงการ เหลือ 1 โครงการ แต่วงเงินลงทุนยังเท่าเดิม อีกทั้ง ยังเอื้อประโยชน์ให้กับบริษัทเอกชน 2 ราย คือ บริษัท ซิโน-ไทย จำกัด วงเงิน 3,233 ล้านบาท ซึ่งเป็นบริษัทเครือญาติของนายชวรัตน์ ชาญวีรกูล รัฐมนตรีว่าการกระทรวงมหาดไทย และบริษัท ช.การช่าง วงเงิน 2,658 ล้านบาท ทำให้รัฐสูญเสียเงินถึง 6,001 ล้านบาท ภายหลังได้มีการลงมติไม่ไว้วางใจ โดยนายโสภณ ซารัมย์ ได้รับคะแนนเสียงไว้วางใจ 234 เสียง ไม่ไว้วางใจ 196 เสียง ผ่านการไว้วางใจจากสภาผู้แทนราษฎร แต่เป็นที่มาของปัญหาการโหวตไม่ไว้วางใจของพรรคร่วมรัฐบาล (พรรคเพื่อแผ่นดิน) จนต้องมีการปรับพรรคเพื่อแผ่นดิน ออกจากการร่วมรัฐบาล
แม่น้ำบางขาม
แม่น้ำบางขาม 
เป็นแม่น้ำสายสั้น ๆ มีความยาวเพียง 20 กิโลเมตร ซึ่งมีต้นกำเนิดจากคลอง ในเขตอำเภอบ้านหมี่ ไหลไปรวมกับแม่น้ำลพบุรี ในเขตอำเภอท่าวุ้ง จังหวัดลพบุรี
ลุ่มแม่น้ำบางขาม ลพบุรี เป็นสายน้ำแห่งวิถีชีวิตของผู้คนซึ่งนักโบราณคดีเชือว่า เดิมชุมชนแห่งนี้มีประวัติความเป็นมาที่ยาวนานตั้งแต่สมัยทวารวดี ราวพุทธศักราช 1100- 1600 เป็นแหล่งอารยธรรมของมอญอาศัยอยู่ชื่อว่า "เมืองราม" เมื่ออิทธิพลขอมเรืองอำนาจ อาณาจักรทวารวดีล่มสลายลง และต่อมาชนเผ่าในสมัยรัตนโกสินทร์ตอนต้นผู้คนจาก จังหวัดอ่างทอง จังหวัดสิงห์บุรี จังหวัดลพบุรี ได้พากันอพยพมาตั้งถิ่นฐานบริเวณลุ่มแม่น้ำบางขามและเนื่องจากริมแม่น้ำดังกล่าวมีต้นไผ่ซึ่งชาวบ้านปลูกไว้เพื่อป้องกันการพังทลายของดิน และป้องกันลมจากชายน้ำ และมีจำนวนมาก ชาวบ้านจึงเรียกขานกันว่าเป็น บ้านวังไผ่ ซึ่งปัจจุบันนี้อยู่บริเวณหมู่ที่ 4 ตำบลบางพึ่ง อำเภอบ้านหมี่ จังหวัดลพบุรี 
ลุ่มแม่น้ำบางขาม ประกอบด้วย ต.มหาสอน ต.บางพึ่ง ต.บ้านชี ต.บางขาม อ.บ้านหมี่ และต.เขาสมอคอน อ.ท่าวุ้ง จ.ลพบุรี ซึ่งวิถีชีวิตเดิมมีความผูกพันกับสายน้ำใช้เป็นเส้นทาง 
สัญจร ค้าขาย โดยเฉพาะบริเวณดังกล่าวเป็นพื้นที่ทำนาตลอดปีโดยอาศัยแหล่งน้ำจากแม่น้ำบางขาม ในปี พ.ศ. 2546 จังหวัดลพบุรี ร่วมกับองค์กรปกครองส่วนท้องถิ่น ซึ่งได้ร่วมกันอนุรักษ์คุณภาพของน้ำ เพื่อไม่ให้เกิดการทำลายทรัพยากร โดยเฉพาะองค์การบริหารส่วนจังหวัดลพบุรี ได้ร่วมกันขุดลอกและกำจัดผักตบชวาและดำเนินการจัดทำประตูสำหรับการระบายน้ำแม่น้ำบางขาม วึ่งทำให้ประชาชนในเขตลุ่มน้ำบางขามได้รับประโยชน์อย่างเต็มที่ แยงทำให้วิถีชีวิตผู้คนลุ่มน้ำบางขาม กลับฟื้นคืนมาอีกครั้งหนึ่ง
อาคารชุด
อาคารชุด หรือ คอนโดมิเนียม () เป็นที่อยู่อาศัยรูปแบบหนึ่งที่เจ้าของห้องชุดจะต้องแบ่งปันกรรมสิทธิ์หรือความเป็นเจ้าของร่วมกับเจ้าของห้องชุดอื่น ๆ ในพื้นที่ส่วนกลาง เช่น ทางเดิน บริเวณห้องโถง บันได ลิฟต์ โรงจอดรถ สระว่ายน้ำ สนามเด็กเล่น ซึ่งเจ้าของห้องทุกคนจะเป็นเจ้าของร่วมตามกฎหมาย ลักษณะของห้องในอาคารชุดจะเหมือนกับห้องอยู่อาศัย เพียงแต่เราเป็นเจ้าของห้อง ไม่ใช่ผู้เช่า
อาคารชุดเริ่มจากสหรัฐอเมริกาและแคนาดา ธนิดา กิตติอดิสร จากราชบัณฑิตยสถานระบุว่า "คำว่าคอนโดมิเนียมในภาษาอังกฤษหมายถึงการถือกรรมสิทธิ์ร่วมกันในอาคารขนาดใหญ่ที่แบ่งซอยเป็นส่วนต่าง ๆ ให้คนต่างครอบครัวพักอยู่ ต่อมามีความหมายถึง อาคารที่อยู่อาศัย อาคารสำนักงาน หรืออาคารอื่น ที่บุคคลสามารถแยกการถือกรรมสิทธิ์ออกได้เป็นส่วน ๆ โดยแต่ละส่วนประกอบด้วยกรรมสิทธิ์ในทรัพย์ส่วนบุคคลและกรรมสิทธิ์ร่วมในทรัพย์ส่วนกลาง"
ในภาษาอังกฤษ คำเรียกอาคารชุดและกรรมสิทธิ์ร่วมในอาคารชุดนอกเหนือจากคำว่า จะต่างกันไปในแต่ละประเทศหรือภูมิภาค เช่น ในออสเตรเลียและแคนาดาเฉพาะรัฐบริติชโคลัมเบียนิยมเรียกว่า ในขณะที่รัฐควิเบกเรียกว่า ส่วนในอังกฤษและเวลส์เรียกว่า ส่วนภาษาฝรั่งเศสจะเรียกว่า และในรัฐควิเบกอาจเรียกเป็นภาษาฝรั่งเศสว่า
ทางหลวงแผ่นดินหมายเลข 118
ทางหลวงแผ่นดินหมายเลข 118 สายเชียงใหม่ – สันป่าสัก เป็นทางหลวงแผ่นดินสายหลักที่เชื่อมระหว่างจังหวัดเชียงใหม่ไปยังจังหวัดเชียงราย รวมถึงไปยังจังหวัดพะเยา มีเส้นทางแยกมาจากทางหลวงแผ่นดินหมายเลข 11 ที่แยกศาลเด็ก อำเภอเมืองเชียงใหม่ จังหวัดเชียงใหม่ ไปบรรจบกับถนนพหลโยธิน หรือทางหลวงแผ่นดินหมายเลข 1 ที่แยกแม่ลาว อำเภอแม่ลาว จังหวัดเชียงราย เดิมเป็นทางหลวงแผ่นดินหมายเลข 1019 (เชียงใหม่-แม่สรวย) และส่วน 25 กิโลเมตรแรกของทางหลวงแผ่นดินหมายเลข 109 (บ.ป่าสัก-แม่สรวย-ฝาง) ทางหลวงสายนี้ตัดผ่านอำเภอเมืองเชียงใหม่ อำเภอสันทราย อำเภอดอยสะเก็ด จังหวัดเชียงใหม่ อำเภอเวียงป่าเป้า อำเภอแม่สรวย และอำเภอแม่ลาว จังหวัดเชียงราย ผ่านพื้นที่ต้นน้ำแม่กวงและต้นน้ำแม่ลาวในเขตอุทยานแห่งชาติแม่ตะไคร้ และอุทยานแห่งชาติขุนแจ
ทางหลวงสายนี้เป็นถนนสายหลักที่ใช้ในการเดินทางเข้าสู่ตัวเมืองเชียงรายของประชาชน ในอำเภอเวียงป่าเป้า อำเภอแม่สรวย จังหวัดเชียงราย และอำเภอแจ้ห่ม อำเภอวังเหนือ จังหวัดลำปาง
แบ่งเขตการควบคุมออกเป็น 3 ตอน ได้แก่
ศูนย์ประชุมพีช
ศูนย์ประชุมพีช ()ศูนย์แสดงสินค้าและการประชุมสัมมนาครบวงจร มาตรฐานระดับนานาชาติขนาดใหญ่แห่งหนึ่งของประเทศไทย ตั้งอยู่ภายในอาณาบริเวณของ รอยัล คลิฟ โฮเต็ลส์ กรุ๊ป พัทยา ตลอดระยะเวลาที่ผ่านมา ศูนย์ประชุมพีชได้รับความไว้วางใจให้เป็นสถานที่จัดงานแสดงสินค้า และการประชุมสัมมนาครั้งสำคัญ ระดับประเทศและระดับนานาชาติมากมาย ตั้งแต่การประชุมสัมมนาทางการเมือง ตลอดจนงานแสดงนิทรรศการอย่างงานมหกรรมโฆษณาภาคพื้นเอเชียแปซิฟิก (AdFest) เป็นต้น.
ในอดีตที่ผ่านมา ด้วยความพร้อมทางด้านพื้นที่ที่มีความกว้างขวาง และสิ่งอำนวยความสะดวกต่างๆ รอยัล คลิฟ โฮเต็ลส์ กรุ๊ป จึงได้รับเกียรติให้เป็นสถานที่จัดการประชุมครั้งสำคัญระดับประเทศเรื่อยมา อาทิ การประชุมการเจรจาสันติภาพในกัมพูชา(เขมรสามฝ่าย) การประชุมร่างรัฐธรรมนูญแห่งราชอาณาจักรไทย พุทธศักราช 2540 เป็นต้น โดยต่อมาความก้าวหน้าของธุรกิจการจัดประชุมสัมมนา การจัดประชุมผสมผสานการท่องเที่ยวเพื่อเป็นรางวัล การประชุมและแสดงสินค้านานาชาติ หรือที่เรียกว่า อุตสาหกรรมไมซ์ (MICE - Meetings Incentives Conventions Exhibitions) มีการเติบโตขึ้นอย่างรวดเร็วในประเทศไทย ศูนย์ประชุมพีช จึงถูกสร้างขึ้นเพื่อยกระดับและสร้างจุดขายให้เมืองท่องเที่ยวริมฝั่งทะเลอย่างเมืองพัทยาให้เป็นเมืองที่ทันสมัยเหมาะสม สำหรับการประชุมสัมมนาและแสดงสินค้านานาชาติในทุกรูปแบบ ศูนย์ประชุมพีช ซึ่งเป็นอาคารกว้างขวางโอ่โถงและทันสมัย พร้อมทัศนียภาพอันงดงามของทัองทะเล เริ่มเปิดบริการตั้งแต่ ปี 1999 โดยได้รับเกียรติจาก ฯพณฯ พลเอกเปรม ติณสูลานนท์ เป็นประธานในพิธีเปิดอย่างเป็นทางการ
ศูนย์ประชุมพีช สร้างขึ้นโดยเน้นการสร้างตัวตึกให้กลมกลืนกับพื้นที่ลาดเอียงของหน้าผา ท่ามกลางบรรยากาศร่มรื่นของแมกไม้นานาพันธุ์ และทัศนียภาพอันงดงามของชายฝั่งทะเลอ่าวไทย ในปี 2551 ศูนย์ประชุมพีชได้ดำเนินการต่อเติมขยายอาคารเป็น 6 ชั้น เพิ่มพื้นที่ส่วนห้องโถงใหญ่จากเดิม 4,851 ตรม. เป็น 6,943 ตรม. ทำให้ศูนย์ประชุมมีพื้นที่กว้างขวางโอ่โถงและทันสมัย หากจัดที่นั่งแบบเธียเตอร์ สามารถรองรับผู้เข้าร่วมงานได้กว่า 8,000 คน และหากเป็นแบบจัดเลี้ยงจะสามารถรองรับผู้ร่วมงานได้ถึง 3,640 คน ทั้งนี้ศูนย์ประชุมพีชสามารถปรับเปลี่ยนได้ตามต้องการด้วยฉากกั้นแบ่งเป็น 4 โซน หรือเป็นห้องโถงย่อย 9 ห้อง พร้อมด้วยห้องประชุมเล็กอีก 18 ห้อง ซึ่งมีพื้นที่ใช้สอยระหว่าง 90 – 286 ตรม..
หน่วยบัญชาการสงครามพิเศษ
หน่วยบัญชาการสงครามพิเศษ เป็นหน่วยทหารของกองทัพบกไทย โดยมีกองบัญชาการอยู่ที่ ค่ายสมเด็จพระนารายณ์มหาราช ตำบลทะเลชุบศร อำเภอเมืองลพบุรี จังหวัดลพบุรี
มีผู้บังคับบัญชา อัตรา พลโท
กองทัพบกเล็งเห็นถึงความสำคัญและความจำเป็นของปฏิบัติการสงครามพิเศษที่สามารถเผชิญและลดภัยคุกคามจากภายนอกประเทศได้ จึงได้มีการจัดตั้งหน่วยรบพิเศษขึ้นเป็นหน่วยแรก เมื่อวันที่ 4 มิถุนายน 2497 ที่บ้านป่าหวาย ตำบลป่าตาล อำเภอเมืองลพบุรี จังหวัดลพบุรี หน่วยรบพิเศษของกองทัพไทย ถือกำเนิดเมื่อวันที่ 4 มิถุนายน พ.ศ. 2497 ในนามของกองพันทหารพลร่ม ที่ตั้ง ณ บ้านป่าหวาย ตำบลป่าตาล อำเภอเมืองลพบุรี จังหวัดลพบุรี ซึ่งมี พ.ต.เทียนชัย สิริสัมพันธ์ เป็นผู้บังคับกองพัน กองพันทหารพลร่มในยุคแรกได้ปฏิบัติภารกิจ ตามแผนงานโครงการของกองทัพบก และกองอำนวยการรักษาความมั่นคงภายใน ผลการปฏิบัติงานเป็นที่ยอมรับของผู้บังคับบัญชาทุกระดับชั้นและหน่วยงานที่เกี่ยวข้องทุกฝ่าย ตลอดจนประชาชนต่างก็ประจักษ์ถึงขีดความสามารถของกองพันทหารพลร่มในเรื่อง การรบ การกระโดดร่ม การช่วยเหลือประชาชนในรูปแบบต่างๆ และป้องกันประเทศจากภัยคุกคามของลัทธิคอมมิวนิสต์ ขณะเดียวกันความต้องการที่จะใช้หน่วยทหารพลร่มปฏิบัติภารกิจมีเพิ่มมากขึ้น ส่งผลให้หน่วยรบพิเศษได้รับการปรับปรุงพัฒนามาโดยลำดับ จากกองพันทหารพลร่มได้รับพิจารณาให้ขยายกำลังเป็น กองรบพิเศษ(พลร่ม) และต่อมาได้มีการขยายกำลังเป็นระดับกองพล คือ ศูนย์สงครามพิเศษ เพื่อเป็นศูนย์ทางวิทยาการและศูนย์ปฏิบัติงานเกี่ยวกับการสงครามพิเศษ มีหน้าที่ค้นคว้า วิจัย พัฒนา ฝึกอบรม และปฏิบัติงานเกี่ยวกับการสงครามพิเศษ
กองทัพบกได้จัดตั้งหน่วยบัญชาการสงครามพิเศษขึ้นเพื่อทำหน้าที่เป็นหน่วยบังคับบัญชากำลังรบพิเศษทั้งปวงแทนศูนย์สงครามพิเศษ โดยให้ศูนย์สงครามพิเศษทำหน้าที่เป็นหน่วยสายวิทยาการเพื่อดำเนินงานด้านการฝึก ศึกษา เพียงอย่างเดียว จะเห็นได้ว่า จากสถานการณ์สู้รบในอดีตจนถึงปัจจุบันกองทัพบกได้ใช้หน่วยรบพิเศษ เข้าแก้ไขวิกฤตการณ์ต่างๆ ของบ้านเมืองในขณะเดียวกันได้เร่งรัดพัฒนาการจัดหน่วยให้มีขีดความสามารถจนเป็นหน่วยบัญชาการสงครามพิเศษในปัจจุบัน เทียบเท่ากองทัพภาคมีภารกิจเกี่ยวกับ การสงครามพิเศษทั้งปวง ตั้งแต่การวางแผน อำนวยการ กำกับการทั้งด้านการฝึกศึกษา และการปฏิบัติงาน เป็นหน่วยหวังผลทางยุทธศาสตร์มีบทบาทในการออมกำลังและชดเชยอำนาจกำลังรบ ที่เสียเปรียบ การปฏิบัติงานของหน่วยจะต้องดำเนินการอย่างต่อเนื่องตั้งแต่ยามปกติในพื้นที่ รับผิดชอบ
- กรมรบพิเศษที่ 1 (รพศ.1)
 - กรมรบพิเศษที่ 2 (รพศ.2)
ทางหลวงแผ่นดินหมายเลข 120
ทางหลวงแผ่นดินหมายเลข 120 สายพะเยา – แม่ขะจาน เป็นถนนที่แยกมาจากทางหลวงแผ่นดินหมายเลข 1 ที่แยกเกษตรสุข อำเภอเมืองพะเยา จังหวัดพะเยา เดิมเป็นทางหลวงแผ่นดินหมายเลข 1285 (แยกทางหลวงหมายเลข 1 (พะเยา) -วังเหนือ) ที่สร้างขึ้นในสมัย พลเอกชาติชาย ชุณหะวัณ เป็นนายกรัฐมนตรี ปี พ.ศ. 2531 และรวมกับส่วน 15 กิโลเมตรสุดท้ายของทางหลวงแผ่นดินหมายเลข 1035 (ลำปาง-แจ้ห่ม-วังเหนือ-แม่ขะจาน)
ทางหลวงแผ่นดินหมายเลข 120 เป็นทางสายหลักที่เชิ่อมระหว่างจังหวัดพะเยา จังหวัดลำปาง กับจังหวัดเชียงรายและเป็นทางที่ใช้เพื่อเดินทางไปยังจังหวัดเชียงใหม่ทางหลวงสายนี้ตัดผ่านอำเภอเมืองพะเยา จังหวัดพะเยาอำเภองาว อำเภอวังเหนือ จังหวัดลำปาง และอำเภอเวียงป่าเป้าจังหวัดเชียงราย ผ่านพื้นที่ต้นน้ำแม่งาวในเขตอุทยานแห่งชาติดอยหลวง
แบ่งเขตการควบคุมออกเป็น 3 ตอน ได้แก่
ทางหลวงแผ่นดินหมายเลข 110
ทางหลวงแผ่นดินหมายเลข 110 [เชียงราย - เขตแดนแม่สาย] เป็น ถนนพหลโยธิน (เดิม) ช่วงต่อจาก ทางหลวงแผ่นดินหมายเลข 1 (กรุงเทพฯ - เชียงราย)ที่ห้าแยกพ่อขุนฯ อำเภอเมืองเชียงราย จังหวัดเชียงราย ปัจจุบันได้ยกระดับเป็น ทางหลวงแผ่นดินหมายเลข 1 (กรุงเทพฯ - เขตแดนแม่สาย) ซึ่งเป็นส่วนหนึ่งของ ทางหลวงสายเอเซีย สาย AH2
ค่ายวชิราลงกรณ์
ค่ายวชิราลงกรณ์ ตั้งอยู่บ้านเลขที่ ๕๐๐ หมู่ที่ ๖ ตำบลป่าตาล อำเภอเมืองลพบุรี จังหวัดลพบุรี ปฏิบัติภารกิจตามหลักนิยมของกองทัพบก ว่าด้วย การปฏิบัติการของหน่วยรบพิเศษ
เป็นค่ายทหารที่จัดตั้งขึ้นตามพระนามสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร (ในขณะนั้น)
นาราดา ไมเคิล วอลเดน
นาราดา ไมเคิล วอลเดน () เกิดเมื่อวันที่ 23 เมษายน ค.ศ. 1952 ในคาลามาซู รัฐมิชิแกน สหรัฐอเมริกา เป็นโปรดิวเซอร์ มือกลอง นักร้องและนักแต่งเพลง ชาวอเมริกัน ชื่อของเขา นาราดา มาจาก ศรี ชินมอย ในช่วงต้นคริสต์ทศวรรษ 1970 อาชีพของเขามีช่วง 3 ทศวรรษ ที่ได้รับรางวัลแผ่นเสียงทองคำ แผ่นเสียงทองคำขาวและหลายรางวัลแผ่นเสียงทองคำขาว ไมเคิล วอลเดนยังเป็นเจ้าของและดำเนินการทาร์ปันสตูดิโอ ซึ่งเป็นสตูดิโอที่มีชื่อเสียงแซนราฟาเอล รัฐแคลิฟอร์เนีย ตั้งแต่กลางคริสต์ทศวรรษ 1980
ห้องอยู่อาศัย
ห้องอยู่อาศัย หรือ ห้องชุด () เป็นห้องที่รวมกันอยู่ในตึกหลังใหญ่ โดยปกติจะประกอบด้วยห้องนอน ห้องรับแขก ห้องครัว ห้องน้ำ พร้อมอยู่ในชั้นเดียวกันและรวม ห้องอยู่อาศัยมีทั้งให้เช่า หรือเจ้าของอาจเป็นผู้อยู่อาศัยเอง
ในอเมริกาเหนือมักใช้คำว่า "อะพาร์ตเมนต์" ส่วนคำว่า "แฟลต" นิยมใช้ในสหราชอาณาจักร ไอร์แลนด์ ฮ่องกง และประเทศในเครือจักรภพ ส่วนในมาเลเซีย คำว่าแฟลตมักหมายถึงห้องที่มีคุณภาพต่ำกว่า สำหรับกลุ่มผู้มีรายได้ต่ำกว่า ขณะที่อะพาร์ตเมนต์มีลักษณะทั่วไปมากกว่าและอาจหมายถึงอาคารชุดหรูหรา
กองบิน 2 ลพบุรี
กองบิน 2 เป็นกองบินสังกัดกองทัพอากาศไทยที่ตั้งอยู่ใน อำเภอเมืองลพบุรี จังหวัดลพบุรีกองบิน ๒ มีภารกิจเตรียมการ และปฏิบัติการใช้กำลังทางอากาศ ตามที่ กองทัพอากาศกำหนด
โดยมี ผู้บังคับการกองบิน ๒ เป็น ผู้บังคับบัญชารับผิดชอบ
กองบังคับการ มีหน้าที่อำนวยการ ประสานงาน กำกับการ ควบคุม ปกครองบังคับบัญชา และบริหารงาน ให้เป็นไปตามภารกิจของกองบิน ๒
* แผนกช่างอากาศ
วันไหว้เทวดา
วันไหว้เทวดา หรือ วันป้ายทีก้ง (ตัวเต็ม: 拜天公, ตัวย่อ: 拜天公, พินอิน: Bài tiān gōng"ไป่เทียนกง", ฮกเกี้ยน: ป้ายทีก้ง) เป็นประเพณีที่จัดขึ้นหลังวันตรุษจีน 9 วัน ในวันขึ้น 9 ค่ำ เดือน 1 ตามปฏิทินจีน ซึ่งเป็นประเพณีดั้งเดิมของชาวจีนฮกเกี้ยนในจังหวัดภูเก็ต พังงา กระบี่ สิงคโปร์ และมาเลเซีย ถือเป็นการบูชาเทวดาหรือองค์หยกหองส่งเต่(玉皇上帝) เพื่อให้ท่านปกป้องคุ้มครองให้อยู่เย็นเป็นสุข โดยชาวจีนจะจัดของไหว้ ขนมบัวลอย ผลไม้มงคลต่างๆ รวมถึงสัญลักษณ์ในประเพณี คือ ต้นอ้อย 1 คู่ ประดับด้วยการแขวนโมบายอย่างจีนที่เรียกว่า โกจี่ และขนมเจดีย์น้ำตาล ที่เรียกว่า ทะถึง มาตั้งไหว้บนโต๊ะใหญ่ที่รองขาให้สูงขึ้นกว่าปกติตกแต่งด้วยผ้าปูปักลวดลายพื้นสีแดงที่เรียกว่า โต๊ะอุ๋ย จัดบริเวณหน้าบ้าน โดยจะเริ่มไหว้ตั้งแต่เวลาประมาณ 23.00 น. เป็นต้นไปจนถึงเช้ามืดของวันรุ่งขึ้น
เครื่องเซ่นไหว้ ของใช้ในพิธี แต่ละท้องถิ่นพื้นที่ก็จะแตกต่างกันออกไปบ้างเล็กน้อย แล้วแต่ความสะดวกและกำลังทรัพย์ของผู้ใหญ่ แต่ในที่นี่ยกตัวอย่างเครื่องเซ่นไหว้ของ มาเลเซีย สิงคโปร์ และ ภูเก็ต พังงา กระบี่ มารวมกัน จึงทำให้บางอย่างของแต่ละพื้นถิ่นไม่มี
มานูเอลา บาโดลโย
ดอนนามานูเอลา บาโดลโย เดย์ ดูกี เด แอดดิสอาบาบา () เกิดเมื่อวันที่ 26 มิถุนายน พ.ศ. 2522 ที่เมืองดีฌง ประเทศฝรั่งเศส เป็นธิดาในปีเอโตร บาโดลโย ดยุกที่ 2 แห่งแอดดิสอาบาบา และเจ้าหญิงเฟือง มายแห่งเวียดนาม เป็นน้องสาวใน ฟลาวีโอ บาโดลโย ดยุกที่ 3 แห่งแอดดิสอาบาบา
ท็อปไลน์มิวสิค
ท็อปไลน์มิวสิค () เป็นค่ายเพลงลูกทุ่งหมอลำและชุดบันทึกการแสดงสดของคณะเสียงอิสาน บริหารค่ายโดย ทวีชัย จริยะเอี่ยมอุดม
บริษัท ท็อปไลน์มิวสิค ก่อตั้งขึ้นเมื่อกลางปี พ.ศ. 2532 จากการแยกตัวของค่ายเพลงมิวสิกไลน์ (ในเครือโรต้า) โดยทำหน้าที่สร้างสรรค์ ผลิต โปรโมท และจัดจำหน่ายเพลงในนามบริษัท "ไดมอนด์ สตูดิโอ" (Diamond Studio) คนส่วนใหญ่จึงรู้จักและเรียกชื่อค่ายนี้ว่า ""ท็อปไลน์-ไดมอนด์"" (Topline-Diamond) นับแต่นั้นมา และจะพ่วงด้วยคำว่า "อยู่แล้ว" เมื่อมีการโฆษณาผลงานเพลงทุกชุด
ศิลปินของค่ายเพลงท็อปไลน์ในยุคแรก เป็นศิลปินเพลงแนวสตริง เพื่อชีวิต และลูกทุ่ง อาทิ คันไถ, ดิเรก อมาตยกุล, เทียรี่ เมฆวัฒนา, พิงค์แพนเตอร์ รวมถึง พุ่มพวง ดวงจันทร์ หลังจากพุ่มพวงเสียชีวิตลง ท็อปไลน์จึงเน้นผลิตเพลงแนวลูกทุ่งและหมอลำเป็นหลักจนกระทั่งถึงปัจจุบัน มีศิลปินที่มีชื่อเสียงโดดเด่น อาทิเช่น คณะเสียงอิสาน (นำโดย นกน้อย อุไรพร, ลูกแพร อุไรพร, ปอยฝ้าย มาลัยพร, คำมอส พรขุนเดช), เฉลิมพล มาลาคำ , ยิ่งยง ยอดบัวงาม, ร็อกแสลง และ รุ่ง สุริยา
ข้อมูลจากท็อปไลน์ดิจิตอล
ไอคิสด์อะเกิร์ล
ไอคิสด์อะเกิร์ล () เป็นเพลงของนักร้องชาวอเมริกัน เคที เพร์รี จากผลงานสตูดิโออัลบั้มชุดที่ 2 "วันออฟเดอะบอยส์" (2008) ออกจำหน่ายวันที่ 28 เมษายน ค.ศ. 2008 โดยค่ายเพลงแคปิตอลเรเคิดส์เป็นซิงเกิลเปิดตัวของอัลบั้ม เพร์รีมีส่วนเขียนเพลงกับ ดร.ลู้ก และเบนนี บลังโก และเสริมด้วยนักเขียนเพลงอย่างแมกซ์ มาร์ติน และเคธี เดนนิส "ไอคิสด์อะเกิร์ล" เป็นเพลงแนวอิเล็กโทรร็อกที่มีผสมผสานกับนิวเวฟ เพร์รีอธิบายว่าเนื้อร้องพูดถึง "ความสวยงามดังเวทมนตร์ของผู้หญิง"
หลังจากเพลงออกมา "ไอคิสด์อะเกิร์ล" ได้รับคำวิจารณ์คละกันจากนักวิจารณ์ ยกย่องเสียงดนตรีแต่ติเรื่องเนื้อหาในเนื้อเพลง เพลงสร้างข้อถกเถียงเรื่องเนื้อเพลงที่แสดงความไม่เคารพและได้รับคำวิพากษ์จากนักวิจารณ์และนักร้องคนอื่น ๆ อย่างเห็นได้ชัด เพลงประสบความสำเร็จภายในประเทศและทั่วโลก ขึ้นอันดับหนึ่งบนชาร์ตบิลบอร์ดฮอต 100 เป็นเวลา 7 สัปดาห์ เป็นเพลงอันดับหนึ่งลำดับที่ 1,000 ในยุคของเพลงร็อก เพลงขายได้ 4,444,000 หน่วยดิจิตอลในสหรัฐอเมริกา "ไอคิสด์อะเกิร์ล" เป็นหนึ่งในแปดเพลงของเพร์รีที่ขายได้มากกว่า 4 ล้านหน่วยดิจิตอลในสหรัฐอเมริกา เพลงอื่น ๆ ที่ทำได้เช่นกันคือ "ฮอตเอ็นโคลด์", "แคลิฟอร์เนียเกิร์ล", "ไฟร์เวิกส์", "อี.ที.", "ทีนเอจดรีม", "โรร์" และ "ดาร์กฮอร์ส" เพลง "ไอคิสด์อะเกิร์ล" ขึ้นอันดับหนึ่งบนชาร์ตในประเทศต่าง ๆ เกือบ 20 ประเทศ เช่น ออสเตรเลีย แคนาดา เลบานอน ไอร์แลนด์ และสหราชอาณาจักร ขณะที่ขึ้นได้ถึงห้าอันดับแรกในประเทศแถบยุโรป เช่น เบลเยียม ฟินแลนด์ และฝรั่งเศส เพลงนี้เป็นหนึ่งในเพลงที่ขายดีที่สุดในโลก
มิวสิกวิดีโอเพลงนี้ออกวันที่ 16 พฤษภาคม ค.ศ. 2008 กำกับโดย คิงกา เบอร์ซา แสดงเพร์รีในฉากที่ได้แรงบันดาลใจจากโรงละครแนวเบอร์เลสก์ และมูแลง รูจ วิดีโอยังแสดงเพื่อน ๆ ของเพร์รีได้แก่นักแสดงชื่อแชนนอน วู้ดเวิร์ด และนักร้องแนวอิเล็กโทรป็อปที่ยังไม่เป็นที่รู้จักในขณะนั้นคือ เคชา (Ke$ha) เพลงจัดว่าขายดีที่สุดเป็นอันดับที่สิบในคริสต์ศตวรรษที่ 21 เพร์รีแสดงเพลง"ไอคิสด์อะเกิร์ล" และเสนอเพลงนี้เข้าชิงรางวัลแกรมมีในงานประกาศรางวัลแกรมมีครั้งที่ 51 (รางวัลแกรมมีสาขา Best Female Pop Vocal Performance) เพลงยังเข้าชิงสาขา Favorite Song จากรางวัลคิดส์ช้อยส์ในปี ค.ศ. 2009 ด้วย
ชัวร์ออดิโอ
ชัวร์ออดิโอ (Sure Audio) เป็นค่ายเพลงและเป็นบริษัททำธุรกิจเกี่ยวกับ ดนตรีลูกทุ่ง บริหารค่ายโดย วิวรรธน์ ไทยวัฒนานนท์ ปัจจุบันเปลี่ยนชื่อเป็น "ชัวร์ เอนเทอร์เทนเมนท์" เพื่อขยายงานให้กว้างขึ้น โดยรับหน้าที่ผลิต จัดจำหน่าย ทำงานอีเวนท์ กิจกรรมพิเศษและผลิตคอนเทนท์ใหม่ๆ ในนิวมีเดียอีกด้วย
เดิมค่ายชัวร์ออดิโอ เริ่มผลิตผลงานเพลงมาตั้งแต่เป็นร้านจำหน่ายเครื่องใช้ไฟฟ้าในจังหวัดนครปฐม โดยมีงานเพลงชุดแรก "คิดอยู่เหมือนกัน" ขับร้องโดย วินัย พันธุรักษ์ และปี 2520 ได้ผลิตผลงานเพลงที่สร้างความฮือฮาคือ เพลงเก่าของครูสุรพล สมบัติเจริญ ขับร้องโดย พร ไพรสณฑ์ โดยตลับเทปจะมีระบบแยกเสียงดนตรีกับเสียงร้องคนละฝั่งซ้ายขวาซึ่งถือเป็นชุดแรกของวงการ ก่อนที่จะมีคาราโอเกะในปัจจุบัน
หลังจากนั้นได้ผลิตผลงานเพลงและศิลปินคุณภาพด้วยตนเอง ปัจจุบันมีนักร้องในสังกัด อาทิ มนต์สิทธิ์ คำสร้อย, ไอดิน อภินันท์, อั้ม นันทิยา, ไชโย ธนาวัฒน์, ศักดา คำพิมูล, สาวแย้ เจติยา, ตุ้ม จ่านกร้อง ฯลฯ
ในด้านการจัดจำหน่าย เคยจัดจำหน่ายเทปเพลงให้ค่ายรถไฟดนตรีในยุคแรกๆ อาทิ จำรัส เศวตาภรณ์ ในชุด "นกเจ้าโผบิน", สาว สาว สาว ชุด "ประตูใจ", ภูสมิง หน่อสวรรค์ ชุด "ลองรักอีกครั้ง" ฯลฯ และเคยจัดจำหน่ายอัลบั้มชุด "เมตตาธรรม" เพื่อนำรายได้สมทบกองทุนเพื่อเด็กไทย ในปีพ.ศ. 2528 นอกจากนี้ก็ยังจัดจำหน่ายเพลงของ พุ่มพวง ดวงจันทร์ ชุดลูกทุ่งพันล้านดนตรีจีน ในปีพ.ศ. 2529 มีเพลงดังๆเช่น ธรรมชาติโหด สาวบีเอ็ม ทุ่งนางคอย ฯลฯ
ศิลปินนักร้องปัจจุบัน
ศิลปินนักร้องในอดีต
สถาปัตยกรรมวิจิตรศิลป์
สถาปัตยกรรมวิจิตรศิลป์ หรือ สถาปัตยกรรมโบซาร์ () เป็นลักษณะสถาปัตยกรรมแบบฟื้นฟูคลาสสิกแบบสถาบันที่สอนกันที่สถาบันวิจิตรศิลป์แห่งกรุงปารีส (École des Beaux-Arts) ลักษณะของสถาปัตยกรรมวิจิตรศิลป์เป็นลักษณะของสถาปัตยกรรมที่ผสานคำสอนที่ดำเนินมาเป็นเวลาสองร้อยห้าสิบปีภายในสถาบันต่างๆ ที่เริ่มด้วยราชสถาบันสถาปัตยกรรม ต่อมาหลังจากการปฏิวัติฝรั่งเศสก็ดำเนินโดนแผนกสถาปัตยกรรมของสถาบันวิจิตรศิลป์ การบริหารภายใต้การปกครองระบบโบราณด้านการแข่งขันกรองด์ปรีซ์เดอโรมสาขาสถาปัตยกรรมมีรางวัลให้แก่ผู้ได้รับในการไปศึกษาที่กรุงโรม ซึ่งก็ทำให้มีอิทธิพลต่อแนวคิดของลักษณะของสถาปัตยกรรมที่เกิดขึ้นระหว่างจักรวรรดิฝรั่งเศสที่ 2 (ค.ศ. 1850-ค.ศ. 1870) และ ที่ 3ที่ตามมา ลักษณะของการสอนที่ทำให้เกิดสิ่งก่อสร้างแบบสถาปัตยกรรมวิจิตรศิลป์ดำเนินต่อมาจนกระทั่งปี ค.ศ. 1968
ลักษณะของสถาปัตยกรรมวิจิตรศิลป์มีอิทธิพลเป็นอันมากต่อสถาปัตยกรรมอเมริกันระหว่างปี ค.ศ. 1880 ถึง ค.ศ. 1920 ส่วนลักษณะของสถาปัตยกรรมของประเทศในยุโรปอื่นๆ ระหว่างปี ค.ศ. 1860 ถึง ค.ศ. 1914 มีแนวโน้มที่มีลักษณะที่เป็นลักษณะประจำชาติของตนเองแทนที่มีอิทธิพลจากปารีส สถาปนิกอังกฤษของลักษณะอิมพีเรียลคลาสสิกที่เห็นได้จากงานการสร้างที่ทำการของรัฐบาลในนิวเดลีของเซอร์เอ็ดวิน ลูเต็นสก็มีลักษณะที่แยกออกไปจากสถาปัตยกรรมวิจิตรศิลป์ที่มีเหตุผลมากจากการเมืองทางด้านวัฒนธรรมของปลายคริสต์ศตวรรที่ 19
การฝึกสถาปัตยกรรมวิจิตรศิลป์โดยทั่วไปเน้นตัวอย่างจากสถาปัตยกรรมโรมันระหว่างสมัยจักรพรรดิออกัสตัสจนถึงจักรพรรดิเซเวรัน, สถาปัตยกรรมฟื้นฟูศิลปวิทยาอิตาลี และ สถาปัตยกรรมบาโรกแบบฝรั่งเศสและอิตาลีโดยเฉพาะ แต่การฝึกก็อาจจะประยุกต์ไปใช้กับตัวอย่างของลักษณะสถาปัตยกรรมแบบอื่นเช่นด้านหน้าของคฤหาสต์หรือวังของคริสต์ศตวรรษที่ 15 ของฟลอเรนซ์ หรือ สถาปัตยกรรมกอธิคตอนปลายของฝรั่งเศส แต่สถาปนิกอเมริกันของสมัยสถาปัตยกรรมวิจิตรศิลป์มักจะหันกลับไปใช้สถาปัตยกรรมกรีกเป็นแบบอย่าง ซึ่งมีพื้นฐานที่เกี่ยวพันกับประวัติของการศิลปฟื้นฟูกรีกของอเมริกาของต้นคริสต์ศตวรรษที่ 19
สถาปัตยกรรมวิจิตรศิลป์เป็นสถาปัตยกรรมที่ใช้การตกแต่งด้วยประติมากรรมตามแนวเส้นที่เป็นอนุรักษนิยมของสมัยใหม่ โดยใช้การตกแต่งแบบบาโรกของฝรั่งเศสและอิตาลีและสูตรของการตกแต่งแบบโรโคโคผสมกับอิมเพรสชันนิสม์และสัจนิยม ด้านหน้าของสิ่งก่อสร้างในภาพประกอบเทพีไดแอนนาเกาะบัวที่นั่งอยู่อย่างธรรมชาติซึ่งเป็นลักษณะที่แท้ของสถาปัตยกรรมวิจิตรศิลป์
สถาปัตยกรรมวิจิตรศิลป์บางแนวก็หันไปทางแมนเนอริสม์ การฝึกก็จะหนักไปในทางการใช้ "agrafes" ที่เชื่อมระหว่ารายละเอียดของสถาปัตยกรรมแบบหนึ่งกับอีกแบบหนึ่ง, การตีความหมายของรูปทรงซึ่งเป็นลักษณะของบาโรก, และการใช้ปรัชญา "อัตวัจนสถาปัตย์" (architecture parlante หรือ speaking architecture) หรือ "speaking architecture" ซึ่งเป็นความคิดที่ว่าสิ่งก่อสร้างสามารถอธิบายการใช้สอยของตนเอง หรือ ความเป็นสถาปัตยกรรมของตัวเองแก่ผู้เห็นได้
การฝึกสถาปัตยกรรมวิจิตรศิลป์เน้นการเขียนงานร่างแบบความคิดอย่างรวดเร็ว, ภาพวาดลายเส้นแบบทัศนมิติที่คุณภาพสูง, เน้นรายละเอียดของรายละเอียด (Brief), และรายละเอียดของความรู้ของสิ่งก่อสร้าง ส่วนที่ตั้งก็จะเน้นการสร้างในบริบทของความเกี่ยวข้องของสิ่งก่อกับสังคมรอบด้านและในตัวเมือง
เด่น โต๊ะมีนา
เด่น โต๊ะมีนา นักการเมือง ชาวปัตตานี อดีตรัฐมนตรีช่วยว่าการกระทรวงสาธารณสุข รัฐมนตรีช่วยว่าการกระทรวงมหาดไทย เลขาธิการคณะกรรมการกลางอิสลามแห่งประเทศไทย สมาชิกวุฒิสภา จังหวัดปัตตานี และสมาชิกสภาผู้แทนราษฎร หลายสมัย
เด่น โต๊ะมีนา เกิดเมื่อวันที่ 28 เมษายน พ.ศ. 2477 ที่อำเภอเมือง จังหวัดปัตตานี เป็นบุตรชายของฮัจยีมูฮำมัดซูลง อับดุล-กอเดร์ อัลฟาฎอนี (หะยีสุหลง) นายเด่น จบการศึกษานิติศาสตรบัณฑิต จากมหาวิทยาลัยธรรมศาสตร์ และระดับปริญญาโท ศิลปศาสตรมหาบัณฑิต จากสถาบันบัณฑิตพัฒนบริหารศาสตร์ (นิด้า)
เด่น โต๊ะมีนา เป็นนักการเมืองที่เคยสังกัดพรรคการเมืองหลายพรรค เช่น พรรคประชาธิปัตย์ พรรคความหวังใหม่ พรรคไทยรักไทย พรรคพลังประชาชน และได้รับการเลือกตั้งเป็นสมาชิกสภาผู้แทนราษฎรทั้งหมด 8 สมัย คือ
เด่น โต๊ะมีนา เคยได้รับตำแหน่งสำคัญทางการเมืองหลายตำแหน่ง เช่น เลขานุการรัฐมนตรีว่าการกระทรวงกลาโหม เลขานุการรัฐมนตรีว่าการกระทรวงยุติธรรม รองเลขาธิการนายกรัฐมนตรี และได้เป็นรัฐมนตรีช่วยว่าการกระทรวงสาธารณสุข ในรัฐบาลของพลเอกชาติชาย ชุณหะวัณ และรัฐมนตรีช่วยว่าการกระทรวงมหาดไทย ในรัฐบาลของนายชวน หลีกภัย (สมัยแรก)
ในปี พ.ศ. 2533 ได้รับแต่งตั้งเป็นกรรมการในคณะกรรมการวิสามัญศึกษาปัญหาจังหวัดชายแดนภาคใต้
ปัจจุบันเด่น โต๊ะมีนา เป็นที่ปรึกษาพรรคมาตุภูมิ และในการเลือกตั้งในวันที่ 3 กรกฎาคม พ.ศ. 2554 ได้ลงรับสมัครเลือกตั้งแบบบัญชีรายชื่อลำดับที่ 8 พรรคมาตุภูมิ
วันที่ 23 กุมภาพันธ์ พ.ศ. 2536 ว่าที่นายกองเอกเด่น โต๊ะมีนา ได้รับพระราชทานยศนายกองเอก โดยพระบาทสมเด็จพระเจ้าอยู่หัวภูมิพลอดุลยเดชโปรดเกล้าแต่งตั้ง
ทีสปอร์ตสแชนเนล
ที-สปอร์ตส์ แชนแนล () เป็นช่องโทรทัศน์ผ่านดาวเทียม ซึ่งนำเสนอเนื้อหาเกี่ยวกับกีฬาตลอด 24 ชั่วโมง โดยการกีฬาแห่งประเทศไทย (กกท.) ร่วมกับ บริษัท สยามสปอร์ต เทเลวิชัน จำกัด (จนถึงวันที่ 30 กันยายน พ.ศ. 2557 ร่วมกับ บริษัท อาดามัส เวิลด์ จำกัด) ในระยะแรก ออกอากาศทางช่องรายการ ของโทรทัศน์ผ่านสายเคเบิลส่วนท้องถิ่น ต่อมาในวันที่ 1 กันยายน พ.ศ. 2552 บริษัท ทรูวิชันส์ จำกัด (มหาชน) อนุมัติให้รับเอาช่องทีสปอร์ตมาออกอากาศ ผ่านเครือข่ายโทรทัศน์บอกรับเป็นสมาชิกของตน ทั้งนี้ทีสปอร์ตเปิดให้บริการเว็บไซต์ เพื่อนำเสนอข่าวกีฬา รวมทั้งรายการของสถานีฯ ในราวปลายปีเดียวกัน โดยมีคำขวัญว่า "สถานีทีวีกีฬาแห่งชาติเพื่อประชาชน" ซึ่งสามารถรับชมได้ทางโทรทัศน์ออนไลน์ผ่านเว็บไซต์, โทรทัศน์ผ่านระบบโทรศัพท์เคลื่อนที่, จานรับสัญญาณดาวเทียม ระบบซี-แบนด์ และโทรทัศน์ผ่านสายเคเบิลทั่วประเทศ และดูสดให้ทางเว็บไซต์
 เว็บไซต์ ที-สปอร์ตส์ http://www.tsportschannel.com เผยแพร่เมื่อวันที่ 18 พฤศจิกายน พ.ศ. 2561 
โดยมีวัตถุประสงค์ดังนี้
1.เพื่อเป็นพื้นที่การนำเสนอข้อมูลข่าวสาร ในการสร้างความรู้ทางการกีฬาและสร้างแรงจูงใจให้เกิดการมีส่วนร่วมทางการกีฬา ของประชาชนและเยาวชนอย่างทั่วถึง
2.เพื่อเป็นช่องทางสนับสนุน ในการเผยแพร่กิจกรรมกีฬาขององค์กรกีฬา สมาคมกีฬา สถานศึกษาด้านกีฬา และหน่วยงานอื่นๆทั้งภาครัฐ เอกชนที่จัดกิจกรรมทาการกีฬา ซึ่งจะเป็นการสร้างประชาคมกีฬาอย่างยั่งยืน
3.เพื่อเป็นการให้บริการสาธารณะตามพันธกิจ ของการกีฬาแห่งประเทศไทย และสามารถหายรายได้จากการให้บริการนี้
4.เพื่อส่งเสริมการสร้างมูลค่าเพิ่มทางเศรษฐกิจด้านอุตสาหกรรมทางการกีฬาของประเทศไทย
กรมการพัฒนาชุมชน
กรมการพัฒนาชุมชน เป็นหน่วยงานระดับกรม สังกัดกระทรวงมหาดไทย เป็นหน่วยงานที่ดำเนินการส่งเสริมกระบวนการเรียนรู้ และการมี ส่วนร่วมของประชาชน ส่งเสริมและพัฒนาเศรษฐกิจชุมชนฐานรากให้มีความมั่นคงและมีเสถียรภาพโดยสนับสนุนให้มีการจัดทำและใช้ประโยชน์จากข้อมูลสารสนเทศ ศึกษา วิเคราะห์ วิจัย จัดทำยุทธศาสตร์ชุมชน ตลอดจนการฝึกอบรมและพัฒนาบุคลากรที่เกี่ยวข้องในการพั ฒนาชุมชน เพื่อให้เป็นชุมชนเข้มแข็งอย่างยั่งยืน
กรมการพัฒนาชุมชน เดิมมีฐานะเป็นส่วนพัฒนาการท้องถิ่น สังกัดกรมมหาดไทย และได้รับการยกฐานะเป็นกรม เมื่อวันที่ 1 ตุลาคม พ.ศ. 2505 ตามพระราชบัญญัติปรับปรุงกระทรวง ทบวง กรม (ฉบับที่ 10) พ.ศ. 2505
กระทรวงมหาดไทย ได้ให้ความสำคัญของการบริหารงานระหว่างกรมการปกครอง (กรมมหาดไทยเดิม) กับกรมการพัฒนาชุมชน โดยให้ข้าราชการของทั้งสองกรม สามารถโอนย้าย สับเปลี่ยนกันได้ และมีหลักการสับเปลี่ยนหมุนเวียน ยืมตัวกันได้ระหว่างกรมการปกครอง กรมการพัฒนาชุมชน สำนักงานรัฐมนตรี และสำนักงานปลัดกระทรวงมหาดไทย ทำให้สามารถสอบเลื่อนระดับร่วมกันได้วิสัยทัศน์กรมการพัฒนาชุมชน พ.ศ. 2560 - 2564 “เศรษฐกิจฐานรากมั่นคงและชุมชนพึ่งตนเองได้ ภายในปี 2564"
กรมการพัฒนาชุมชน ได้แบ่งส่วนราชการในสังกัดตามกฎกระทรวง พ.ศ. 2552 ดังนี้
เว็บไซต์กรมการพัฒนาชุมชน
สำนักงานปลัดกระทรวงมหาดไทย
สำนักงานปลัดกระทรวงมหาดไทย เป็นหน่วยงานระดับกรม สังกัดกระทรวงมหาดไทย ดำเนินงานเกี่ยวกับราชการประจำทั่วไปของกระทรวง ที่ไม่เป็นหน้าที่ของกรมใดกรมหนึ่ง กำกับ เร่งรัด การปฏิบัติราชการของส่วนราชการในกระทรวงให้เป็นไปตามนโยบาย แนวทาง และแผนการปฏิบัติราชการของกระทรวง จัดทำแผนแม่บท งานการข่าว งานประชาสัมพันธ์ การพัฒนาระบบงานและบุคลากร การติดตามและประเมินผลการปฏิบัติงานของหน่วยงงานในสังกัดกระทรวง งานงบประมาณ การตรวจราชการและเรื่องราวร้องทุกข์ งานดำเนินการตามกฎหมายว่าด้วยวิชาชีพวิศวกรรมและสถาปัตยกรรม และกฎหมายอื่นที่เกี่ยวข้อง การทำนิติกรรม สัญญา งานคดี งานการต่างประเทศและกิจการผู้อพยพ งานการสื่อสาร และงานประสานราชการ
สำนักงานปลัดกระทรวงมหาดไทย เริ่มมีการก่อตั้งขึ้นพร้อมกันกับการก่อตั้งกระทรวงมหาดไทย เมื่อวันที่ 1 เมษายน พ.ศ. 2435 ต่อมาในปี พ.ศ. 2476 มีพระราชบัญญัติจัดตั้งกระทรวง ทบวง กรม พ.ศ. 2476 โดยแบ่งส่วนราชการกระทรวงมหาดไทยออกเป็น 10 ส่วนราชการ ส่วนของสำนักงานปลัดกระทรวงฯ ใช้ชื่อว่า "กรมปลัด" ต่อมามีการปรับปรุงกระทรวง ทบวง กรม จึงเปลี่ยนชื่อเป็น "สำนักงานปลัดกระทรวง"ในอดีตมีการแบ่งส่วนราชการภายในสำนักงานปลัดกระทรวงฯ แบ่งออกเป็น 3 กอง คือ กองกลาง กองคลัง และกองที่ปรึกษา ต่อมาปี พ.ศ. 2515 ได้มีประกาศคณะปฏิวัติให้โอนกิจการกองแผนงานและหน่วยงานที่ปรึกษากระทรวงมหาดไทย มาเป็นส่วนหนึ่งในสำนักงานปลัดกระทรวงฯ โดยจั้งตั้งเป็นหน่วยงานใหม่ ชื่อว่า สำนักนโยบายและแผนมหาดไทย
องค์การตลาด
องค์การตลาด () เป็นรัฐวิสาหกิจในสังกัดกระทรวงมหาดไทย ก่อตั้งขึ้นในปี พ.ศ. 2496 เพื่อดำเนินการจัดระเบียบการค้าของพ่อค้าแม่ค้าบริเวณข้างวัดพระเชตุพนวิมลมังคลาราม และพัฒนาต่อเนื่องจนเป็นตลาดปากคลองตลาด ปัจจุบันมีตลาดสาขาอยู่ในจังหวัดลำพูน ฉะเชิงเทรา ลพบุรี และกรุงเทพมหานคร รวมจำนวนทั้งสิ้น 5 แห่ง
ในสมัยจอมพล ป. พิบูลสงคราม ดำรงตำแหน่งนายกรัฐมนตรี ได้มีการจัดตั้งตลาดกลาง เพื่อเป็นสถานที่รองรับพ่อค้าแม่ค้าจากบริเวณวัดพระเชตุพนวิมลมังคลาราม ซึ่งเป็นพระอารามหลวงเก่าแก่ คู่บ้านคู่เมือง ไม่ให้เกิดทัศนียภาพที่เสื่อมโทรมไปมากกว่านี้ รัฐบาลจึงจัดตั้งตลาดกลาง โดยตราพระราชกฤษฎีกาจัดตั้งองค์การตลาด พ.ศ. 2496 ขึ้น จึงทำให้มีการจัดตั้งองค์การตลาด เมื่อวันที่ 19 พฤศจิกายน พ.ศ. 2496 ภายใต้การควบคุมดูแลของกระทรวงมหาดไทย และกระทรวงพาณิชย์ ต่อมาในปี พ.ศ. 2535 จึงได้มีการกำหนดให้กระทรวงมหาดไทย เป็นผู้ควบคุมดูแลแต่เพียงผู้เดียวปัจจุบันองค์การตลาด มีสาขาจำนวน 5 สาขา
องค์การตลาด สาขาปากคลองตลาด เป็นสาขาแรกขององค์การตลาด กระทรวงมหาดไทย ตั้งอยู่เลขที่ 26-28 ถนนจักรเพชร แขวงวังบูรพาภิรมย์ เขตพระนคร กรุงเทพ เป็นศูนย์กลางจำหน่ายผลผลิตทางการเกษตรเน้นการขายส่ง เช่น ผักสด ผลไม้ ตลอดจนเป็นแหล่งคัดแยกสินค้า และบรรจุสินค้าเกษตรเพื่อการส่งออกอีกด้วย
ตั้งอยู่ ถนนพหลโยธิน อำเภอหนองม่วง จังหวัดลพบุรี เริ่มจัดตั้งขึ้นในปีงบประมาณ 2552 เป็นต้นมา
องค์การตลาด สาขาลำพูน เป็นตลาดเกษตรกรท้องถิ่น มุ่งเน้นการค้าขายการเกษตรของชุมชน และเป็นศูนย์กลางของการกระจายผลผลิตสู่จังหวัดเชียงใหม่ และจังหวัดใกล้เคียง โดยองค์การตลาดมีนโยบายให้ตลาดสาขาลำพูน เป็นตลาดที่มุ่งส่งเสริมการขายและการกำหนดราคาของผลผลิตของจังหวัดลำพูน เช่น ลำไย ผัก ฯลฯ
อาคารตลาด ตั้งอยู่บริเวณถนนเชียงใหม่-ลำพูน หมู่ 7 บ้านป่าเห็ว ตำบลอุโมงค์ อำเภอเมือง จังหวัดลำพูน บนที่ดินราชพัสดุเนื้อที่ประมาณ 3 ไร่ ก่อสร้างในปี พ.ศ. 2535 โดยใช้งบประมาณ 12.31 ล้านบาท เริ่มเปิดดำเนินการเมื่อวันที่ 21 มกราคม พ.ศ. 2537 ปัจจุบันมีอาคารตลาด จำนวน 3 หลัง คือ อาคารตลาด 2 ชั้น จำนวน 1 หลัง และอาคารตลาดชั้นเดียว จำนวน 2 หลัง
ตั้งอยู่บนที่ดินราชพัสดุเนื้อที่ 21-3-0 ไร่ บริเวณถนนสวนผัก ริงคลองมหาสวัสดิ์ แขวงตลิ่งชัน เขตตลิ่งชัน กรุงเทพ ประกอบด้วยอาคาร 6 ชั้น จำนวน 1 หลัง อาคารชั้นเดียว จำนวน 1 หลัง อาคารพาณิชย์ 3 ชั้น จำนวน 166 ห้อง
องค์การตลาด สาขาบางคล้า เป็นตลาดกลางค้าสัตว์น้ำภาคตะวันออก เพื่อให้เกษตรกรในบริเวณใกล้เคียงสามารถนำสัตว์น้ำมาจำหน่ายให้แก่ผู้ซื้อได้โดยตรง ซึ่งทำให้ลดต้นทุนในการขนส่งจากการนำสัตว์น้ำมาจำหน่ายในกรุงเทพมหานคร ทำให้ทั้งเกษตรกรและผู้ซื้อไม่ต้องเดินทางไกล ประหยัดรายจ่าย เวลา และลดปริมาณการจราจรในกรุงเทพมหานคร โดยมีผลผลิตเข้ามาจำหน่ายในองค์การตลาดสาขาบางคล้าเฉลี่ยวันละ 50 ตัน มีการจ้างแรงงาน และมีเยาวชนเข้ามารับจ้างคัดแยกปลาในตลาดจำนวนมาก รวมทั้งเป็นการส่งเสริมให้ประชาชนในจังหวัดฉะเชิงเทราหันมาประกอบอาชีพเลี้ยงปลามากขึ้น
อาคารตลาด ตั้งอยู่บนที่ดินขององค์การตลาด พื้นที่ 15 ไร่ บริเวณหมู่ที่ 3 ตำบลเสม็ดเหนือ อำเภอบางคล้า จังหวัดฉะเชิงเทรา ประกอบด้วย
น้ำตาลแอลกอฮอล์
น้ำตาลแอลกอฮอล์ () เป็นอนุพันธ์ของน้ำตาลประเภทหนึ่ง เตรียมได้โดยการรีดิวซ์หมู่คาร์บอนิลของน้ำตาลอัลโดส (aldose) และน้ำตาลคีโทส (ketose) ภายใต้สภาวะที่ไม่รุนแรง เช่น ใช้ NaBH
น้ำตาลแอลกอฮอล์ มีชื่อเรียกอีกอย่างหนึ่งว่าอัลดิทอล (alditols) ตั้งชื่อได้โดยการเปลี่ยน -ose ที่ใช้ลงท้ายชื่อน้ำตาลหลัก เป็น -itol เช่น แมนโนส(mannose) เป็นแมนนิทอล (mannitol)